open-index/open-wikipedia-markdown huggingface dataset:
જૉર્ડનનો રાષ્ટ્રધ્વજ

જૉર્ડનનો રાષ્ટ્રધ્વજ સત્તાવાર રીતે ૧૮ એપ્રિલ ૧૯૨૮ના રોજ અપનાવાયો. તે પ્રથમ વિશ્વયુદ્ધ દરમિયાન ઓટોમાન સામ્રાજ્ય વિરુદ્ધ આરબ બળવાના ધ્વજ પર આધારિત છે. તેમાં કાળા, સફેદ અને લીલા રંગના ત્રણ આડા પટ્ટા જે લાલ ત્રિકોણ વડે જોડાયેલ છે. ધ્વજમાં રહેલા રંગો સમગ્ર આરબ રંગો છે, જેમાં કાળો રંગ અબ્બાસી, સફેદ રંગ ઉમ્માયદ અને લીલો ફાતિમી ખિલાફતના પ્રતિક છે. લાલ ત્રિકોણ હશેમી વંશનું તેમજ આરબ બળવાનું પ્રતિક છે.

## લાક્ષણિકતાઓ 
પટ્ટા અને ત્રિકોણ ઉપરાંત ધ્વજમાં સાત ખૂણા ધરાવતો એક સિતારો પણ છે જે લાલ ત્રિકોણમાં આવેલ છે. તે સિતારો આરબ પ્રજાની એકતાનું પ્રતિક છે. એમ પણ કહેવાય છે કે તે કુરાનની પ્રથમ સુરાની સાત કલમોનું પ્રતિનિધિત્વ કરે છે. તેને જોર્ડનનું પાટનગર અમાન જે સાત ટેકરીઓ પર વસેલું છે તેનું પ્રતિક પણ ગણાય છે. સાત ખૂણાઓ એકેશ્વરમાં શ્રદ્ધા, માનવતા, વિનમ્રતા, રાષ્ટ્ર ભાવના, સદગુણો, સામાજિક ન્યાય અને આશાઓનું પ્રતિનિધિત્વ કરે છે.
left|thumb|250x250px|૧૯૨૮થી ૧૯૩૯ સુધી થોડો અલગ ધ્વજ વપરાતો હતો

## સંદર્ભ 
## બાહ્ય કડી 
* Jordan at Flags of the World 
શ્રેણી:રાષ્ટ્રધ્વજો
ભરત મુનિ

**ભરત મુનિ** ભારતીય રાજવી અને ૠષિ હતા. સંસ્કૃત ભાષાની નાટ્યશાસ્ત્રીય વિચારણાનો પ્રારંભ આચાર્ય ભરતથી થાય છે.આ આચાર્ય ઇ.સ. ની ત્રીજી સદીની આસપાસ થઈ  ગયા.તેમના સમય મુદ્દે જુદા જુદા મતો પ્રવર્તે છે. ભારતીય નાટ્યશાસ્ત્રના મહાનગ્રંથ નાટ્યશાસ્ત્રની તેમણે રચના કરી હતી. નાટ્યકલા માટે આ ગ્રંથને આદિ ગ્રંથ માનવામાં આવે છે. તેમાં નાટ્ય, સંગીત, છંદ, અલંકાર વગેરેનું સાંગોપાંગ પ્રતિપાદન કરવામાં આવ્યું છે.

શ્રેણી:ભારતીય
જવાહર ચોક

**જવાહર ચોક** અમદાવાદમાં આવેલો એક વિસ્તાર છે. આ વિસ્તાર મણીનગરમાં આવેલો છે.

## સંદર્ભ
કઝાકિસ્તાનનો રાષ્ટ્રધ્વજ

કઝાકિસ્તાનનો હાલનો રાષ્ટ્રધ્વજ ૪ જૂન ૧૯૯૨ના રોજ અપનાવાયો. તે કઝાક સોવિયેત ગણતંત્રના ધ્વજના સ્થાને અપનાવાયો. હાલનો ધ્વજ શાકેન નિયાઝબેકોવ દ્વારા આલેખિત કરાયો છે.

## વર્ણન 
કઝાકિસ્તાનના રાષ્ટ્રધ્વજમાં સ્ટેપ પ્રદેશના ગરુડની ઉપર ૩૨ કિરણો ધરાવતા સૂર્યનું ચિહ્ન છે. બંને ભૂરા રંગની પશ્ચાદભૂ પર કેન્દ્રમાં આવેલ છે. ધ્વજદંડ તરફની કિનારી પર સોનેરી રંગમાં નર ઘેટાંના શિંગડાની ડિઝાઈન મુકેલી છે. ધ્વજમાં ભૂરો રંગ ટર્કિસ જાતિના લોકો માટે ધાર્મિક મહત્ત્વ ધરાવે છે અને તેને કારણે તે પરંપરા અને પ્રજાતિઓની દૃષ્ટિએ દેશની એકતાનું પ્રતિક છે. તે અફાટ આકાશ અને પાણીનું પણ પ્રતિનિધિત્વ કરે છે. સૂર્ય જેને જીવન અને ઉર્જાનું પ્રતિક મનાય છે તેને સંપત્તિ અને વિપુલ સંપદાનું પણ પ્રતિક મનાય છે. સુર્યના કિરણોને અનાજના દાણા જેવો આકાર અપાયો છે, જે દેશની સમૃદ્ધિ બતાવે છે. ગરૂડ કઝાક જનજાતિઓના ધ્વજ પર પ્રાચીન સમયથી દર્શાવાતું રહ્યું છે અને તે આઝાદી, સત્તા અને ભવિષ્યનું પ્રતિનિધિત્વ કરે છે. ધ્વજનો આકાર ૧:૨નો રાખવામાં આવે છે.

## અર્થઘટન 
ધ્વજ પ્રાચીન કઝાક સામ્રાજ્યની કલા અને સંસ્કૃતિના પ્રતિક છે. પશ્ચાદભૂનો આછો ભૂરો રંગ વિવિધ તુર્કિક પ્રજાતિઓનું પ્રતિક છે, તેમાં કઝાક, તાતાર, ઉયઘુર, ઉઝબેક જેવી રાષ્ટ્રમાં વસતી પ્રજાઓ છે. આછો ભૂરો રંગ શાંતિ, આઝાદી, સાંસ્કૃતિક અને વંશીય એકતા સૂચવે છે.

## સંદર્ભ 
## બાહ્ય કડીઓ 
* Kazakhstan at Flags of the World 
* Kazakhstan - Vexillographia
* Flag of the Kazakh ASSR
શ્રેણી:રાષ્ટ્રધ્વજો
ગુરૂ શિખર

**ગુરૂ શિખર**, અરવલ્લી પર્વતમાળા, રાજસ્થાનનું સૌથી ઉંચુ શિખર છે. તેની ઊંચાઇ ૧,૭૨૨ મીટર (૫,૬૭૬ ફીટ) છે. માઉન્ટ આબુથી તે ૧૫ કિમી દૂર આવેલું છે અને ત્યાંથી રસ્તો લગભગ ટોચ સુધી જાય છે. તેનું નામ વિષ્ણુના અવતાર ગુરૂ દત્તાત્રેય ના નામ પરથી પડ્યું છે. તેમને સમર્પિત ગુફા ટોચ પર આવેલી છે અને તેમની માતા - અનસુયા, અત્રિની પત્નિ, ની ગુફા પણ નજીકમાં આવેલી છે.

મંદિરની બાજુમાં ભૌતિક અનુસંધાન પ્રયોગશાળા દ્વારા સંચાલિત માઉન્ટ આબુ વેધશાળા આવેલી છે. આ વેધશાળામાં ૧.૨મી ઇન્ફ્રારેડ ખગોળીય દૂરબીન આવેલું છે અને અન્ય ખગોળશાસ્ત્રીય  પરીક્ષણો પણ થાય છે.

## ઇતિહાસ 
right|thumb|ગુરૂ શિખર પર આવેલી ગુફાનું નાનું પ્રવેશદ્વાર.
અગ્નિવંશી એવો દાવો કરે છે તેઓ ગુરૂ શિખર પરના યજ્ઞના હિંદુ દેવ અગ્નિના વંશજ છે. ચાર રજપૂત કૂળો અગ્નિવંશી હોવાનું ગણાય છે: ચૌહાણ, પરમાર, સોલંકી, અને પરિહાર.

અર્બુદ વંશના રાજપૂતો પરમાર કહેવાય છે અને તેઓ ગુરૂ શિખર પરના અગ્નિકુંડમાંથી પ્રગટ્યા હોવાનું મનાય છે. ૧૭૭૮માં ભારતના છેલ્લા હિંદુ રાજા પૃથ્વીરાજ ચૌહાણે પ્રહલાદનની પુત્રી સાથે લગ્ન કરવા માટે આ રસ્તો પાર કર્યો હોવાનું મનાય છે. પ્રહલાદન એ પ્રહલાદનપુરનો સ્થાપક હતો, જે છેલ્લી ૨-૩ સદીથી પાલનપુર કહેવાય છે. પ્રહલાદન ધારવર્ષ પરમારનો નાનો ભાઇ હતો, જે અર્બુદ, માઉન્ટ આબુનો શાસક હતો.

## સંદર્ભ 
શ્રેણી:ભારતના ગિરિમથકો
શ્રેણી:ભારતના પર્વતો
મોખડાજી ગોહિલ

**મોખડાજી ગોહિલ** (૧૩૦૯ - ૧૩૪૭) ગુજરાત રાજ્યના ભાવનગર નજીક આવેલા ઘોઘાના રાજપૂત શાસક હતા. તેઓ ૧૩મી સદીમાં સૌરાષ્ટ્રમાં સ્થાયી થયેલા રાજસ્થાનના ખેરગઢના સેજકજી ગોહિલના વંશજ હતા. મોખડાજી ગોહિલ દિલ્હીના તખલઘ વંશના મહમદ તખલઘ (૧૩૨૫ - ૧૩૫૧)ના સમકાલીન હતા.

## જન્મ અને પૃષ્ઠભૂમિ 
ઠાકોરજી વૃદ્ધાવસ્થા પ્રાપ્ત કરવાથી રાજપાટ યુવાન વયના મોખડાજીને સોંપીને તેઓ હિમાલય ચાલ્યા ગયા. તે સમયે પણ મોખડાજી તેમની સાથે હિમાલય ગયા અને પાછા ફરતી વખતે દિલ્લી થઇ આવ્યા જ્યાં તેમની ભેટ ખુશરો ખાન સાથે થઇ જેમણે મોખડાજીને લડાઈ માટે તૈયારી કરવાનું જણાવ્યું.

## યુદ્ધની તૈયારી 
પાછા ફરીને તેમને નૌશક્તિમાં વધારો કર્યો અને ઘોઘા કબજે કરીને પીરમબેટને પોતાની રાજધાની બનાવી અને ત્યાં જતા રહ્યા. તેમને દિલ્લી સલ્તનતનો ખજાનો ખંભાતના અખાતમાંથી અરબ દેશ તરફ જવાની માહિતી મળતા ખજાનો લુટી લીધો. તે સમયે મોહમ્મદ-બિન-તુઘલક દિલ્લીનો બાદશાહ હતો. તેમને વખતો-વખત આવી લુંટ ચલાવી અને પોતાની નૌસેનીક શક્તિ ખુબ જ વધારી. તેમણે તળાજાના જેઠવાને હરાવી તેને કબજે કર્યું અને રાજપીપળાની રાજકુંવરીને પરણ્યા. હવે ભરૂચથી સોમનાથ સુધી સમુદ્રી સીમા તેમના વર્ચસ્વ હેઠળ હતી. સ્થાનિક શાસકો પણ તેમને સમર્થન કરી તેમની સાથે આવ્યા અને તેઓ પોતાનું રાજ પીરમબેટ અને ચાંચ બેટથી ચલાવતા હતા. તેઓ દિલ્લી સલ્તનત સામે બળવો કરી તેમનો ખજાનો લુંટતા રહ્યા અને તેઓ ચાંચીયા કહેવાતા. સમુદ્રી લુટારા માટે ચાંચીયા નામનો પર્યાય પણ તેને લીધે જ થયો. દિલ્લી સલ્તનત માટે સમુદ્રી માર્ગે વ્યાપાર મોખડાજી ગોહિલને કારણે દુષ્કર બન્યો. તેણે મોખડાજી ને હરાવવા તેના પર હુમલો કરવા સેનાપતિને આદેશ કર્યો અને સેનાપતિએ પીરમબેટને ઘેરવા પ્રયાસ કર્યો અને મોખડાજીની અનુભવી નૌસેનાએ ગણતરીના દિવસોમાં જ તેના આક્રમણખોરોને પરાસ્ત કર્યા.

પછી મોહમ્મદ-બિન-તુઘલક પોતે ગુજરાત આવ્યો. ઘોઘાને પડાવ બનાવી ઘણા મહિના પ્રયાસ કર્યો પણ તે ફાવ્યો નહિ. તેને ખબર હતી કે જમીન પર લડાઈ થાય તો તેમને હરાવવા સહેલા છે, કારણ કે તેની પાસે વિશાળ સેના હતી. છેલ્લે થાકીને તેને એક વેપારીને પીરમબેટ મોકલ્યો અને તેને મોખડાજીને જણાવ્યું કે તુઘલકની સેનાને લીધે વેપારમાં સમસ્યાઓ છે અને તમારી સાથે યુદ્ધ કર્યા વગર તે જશે નહિ. તરત જ મોખડાજીએ સેનાને આદેશ આપ્યો કે હવે યુદ્ધ ઘોઘાના દરિયા કિનારે કરવા તૈયારી કરો. એ સમયે તેમને પરિણામની પણ ખબર હતી.

## અંતિમ સમય 
ખુબ ઘાયલ થવા છતાં દિવસો સુધી તેઓ લડતા રહ્યા. છેલ્લા સમયે લડાઈમાં તેમનું માથું ઘોઘાના પાદરમાં ધડથી અલગ થયું અને તેમ છતાં તેઓ વગર માથે આઠ દિવસ (૩૦ કી.મી) સુથી લડતા રહ્યા અને છેક ખદરપરમાં તેઓ ઢળી પડ્યા. ઘોઘાથી ખદરપર અત્યારે ૩૦ કી.મી. થાય છે. તે સમયે લોકો કહેતા કે દસ ગાઉ સુધી તેઓ માથા વગર લડ્યા રહ્યા. આ જોઇને મોહમ્મદ-બિન-તુઘલક પણ અસ્વસ્થ થયેલો અને કેટલાય દિવસો સુધી તે ઊંઘી શક્યો નહોતો.

## સંદર્ભ 
* Nishat Manzar, "Port of Gogha in the Seventeenth Century: A Case of English East India Company".  Dissertation.
* Virbhadra Singhji, *The Rajputs Of Saurashtra* (૧૯૯૪)

## પૂરક વાચન 
* 
* 
* 

## બાહ્ય કડીઓ 
* પીરમ બેટ વિકિમેપિઆ પર, કેટલીક ઐતિહાસિક નોંધો સાથે

શ્રેણી:વ્યક્તિત્વ
કિરિબાતીનો રાષ્ટ્રધ્વજ

કિરિબાતીનો રાષ્ટ્રધ્વજ ઉપરના ભાગમાં લાલ છે અને તેમાં સોનેરી રંગનું ફ્રિગેટબર્ડ સૂર્ય પરથી ઉડતું દેખાય છે. નીચેનો ભાગ ભૂરા રંગનો છે અને તેમાં સફેદ રંગની ત્રણ પટ્ટીઓ આવેલી છે જે મહાસાગર અને ત્રણ ટાપુસમુહોનું પ્રતિક છે. સૂર્યમાંથી નીકળતા ૧૭ કિરણો ૧૬ ગિલબર્ટ ટાપુઓ અને એક બાનાબા ટાપુનું પ્રતિક છે.

૧૯૭૯માં આઝાદી મળવાના ટૂંક સમય પહેલાં જ રાષ્ટ્રધ્વજને પસંદ કરવા માટે એક હરિફાઈ યોજવામાં આવી હતી. શરૂઆતમાં નક્કી કરાયેલ આકૃતિમાં થોડો ફેરફાર કરી અને પક્ષી તેમજ સૂર્યનું કદ વધારવામાં આવ્યું. ભૂરા રંગ અને મોજાં આકારની પટ્ટીઓની પહોળાઈ ઘટાડવામાં આવી. જોકે સ્થાનિક લોકો મૂળ આકૃતિને જ પ્રાધાન્ય આપવા માગણી કરવા લાગ્યા જેમાં ઉપર અને નીચેના ભાગ સમાન કદના હતા. નવો ધ્વજ પાટનગર તારાવા ખાતે આઝાદ દિન જુલાઈ ૧૨, ૧૯૭૯ના રોજ ફરકાવવામાં આવ્યો.

ફ્રિગેટ પક્ષી સમુદ્ર, સત્તા, આઝાદી અને કિરિબાતીના સાંસ્કૃતિક નૃત્યનું પ્રતિક ગણાય છે. સૂર્ય કિરિબાતીની વિષુવવૃત્ત નજીકનું સ્થાન દર્શાવે છે.

શ્રેણી:રાષ્ટ્રધ્વજો
કેન્યાનો રાષ્ટ્રધ્વજ

કેન્યાનો રાષ્ટ્રધ્વજ સત્તાવાર રીતે ડિસેમ્બર ૧૨, ૧૯૬૩ના રોજ અપનાવાયો હતો.

## પ્રતિક 
કેન્યાનો ધ્વજ કેન્યા આફ્રિકાના દેશોના સંગઠન પર આધારિત છે. કાળો રંગ કેન્યાની પ્રજાનું પ્રતિક છે, લાલ રંગ આઝાદીની લડાઈમાં વહેલા રક્તનું અને લીલો રંગ દેશના કુદરતી સંપત્તિનું પ્રતિનિધિત્વ કરે છે. સફેદ પટ્ટીઓ પાછળથી ઉમેરવામાં આવી અને તે શાંતિ અને પ્રમાણિકતાનું પ્રતિક છે. સાંસ્કૃતિક કાળી, સફેદ અને લાલ મસાઈ ઢાલ અને બે ભાલા અગાઉ ઉલ્લેખિત તમામ વસ્તુઓના રક્ષણનું પ્રતિક છે.

## આકૃતિ 
right|thumb|250x250px|ધ્વજની ડિઝાઈન
કેન્યાના રાષ્ટ્રિય દફતરે ધ્વજના રંગો નક્કી કર્યા છે.

## ઈતિહાસ 
કેન્યાનો ધ્વજ કેન્યા આફ્રિકન નેશનલ યુનિયન નામના રાજકીય પક્ષના ધ્વજ પરથી બનેલ છે. તે પક્ષે કેન્યાના આઝાદીના જંગમાં સિંહફાળો આપેલ છે. કેન્યાના ધ્વજના રંગો જેના પ્રતિક ગણાય છે તે સમગ્ર આફ્રિકાના રંગોના ભાવાર્થ સાથે મળતા આવે છે. જે રંગો ૧૯૨૦ની તમામા આફ્રિકી રાષ્ટ્રોની પરિષદમાં નક્કી કરાયા હતા.

## અન્ય ધ્વજો સાથે સરખામણી 
માલાવીનો રાષ્ટ્રધ્વજ પણ સરખામણી કરી શકાય તેવો છે.

સુદાનનો રાષ્ટ્રધ્વજ કેન્યાના રાષ્ટ્રધ્વજ સાથે મળતો આવે છે. તેના રંગોના આડા પટ્ટા મળતા આવે છે અને તેની જેમ સમગ્ર આફ્રિકાના રંગોના પ્રતિકાત્મ સરખામણી પણ છે.

## સંદર્ભ 
: Source: Kenyan Flag  at *Get Kenya Online*. Accessed 6 August 2006.
: Source: Flag Specifications  at *Kenya National Archives*. Accessed 16 Feb 2006.

## બાહ્ય કડીઓ 
* Kenya Naval Ensign

શ્રેણી:રાષ્ટ્રધ્વજો
દક્ષિણ કોરિયાનો રાષ્ટ્રધ્વજ

**દક્ષિણ કોરિયાનો રાષ્ટ્રધ્વજ** *તાએગુક્ગી* (તાએગુક ધ્વજ)ના હુલામણા નામે ઓળખાય છે. તે ત્રણ ભાગમાં વહેંચાયેલો છે. તેમાં સફેદ પશ્ચાદભૂ, કેન્દ્રમાં લાલ અને ભૂરા રંગનું તાએગુક અને તેની ફરતા ચાર કાળા ટ્રિગ્રામ છે.

## આલેખન 
ધ્વજમાં પશ્ચાદભૂ સફેદ રંગનું છે કોરિયાનો પારંપરિક રંગ ગણાય છે અને તે ૧૯મી સદીના કોરિયન પહેરવેશ સાથે સાંકળવામાં આવે છે. તે શાંતિ અને નિર્મળતાનું પ્રતિક છે. મધ્યમાં રહેલું વર્તુળ યીન અને યાંગની ફિલસૂફી પર આધારિત છે. તે બ્રહ્માંડના સમતુલનને પ્રતિનિધિત્વ આપે છે. ભૂરો રંગ નકારાત્મક પરિબળોનો અને લાલ રંગ હકારાત્મક પરિબળોનું પ્રતિક છે. ટ્રિગ્રામ સતત ફેરફાર અને સંવાદિતાના સૂચક છે.

## લાક્ષણિકતાઓ 
### માપ 
centre|thumb|550x550px
ધ્વજનો આકાર ૩:૨નો હોય છે. મધ્યમાંના વર્તુળનો વ્યાસ ધ્વજની પહોળાઈ કરતાં અડધો હોય છે. ટાઈગુકમાં લાલ રંગ ઉપર અને ભૂરો નીચે હોય છે. બારના જૂથો ધ્વજના ચાર ખૂણાઓ પર મૂકવામાં આવે છે.

## સંદર્ભ 
શ્રેણી:રાષ્ટ્રધ્વજો
કિર્ગિસ્તાનનો રાષ્ટ્રધ્વજ

કિર્ગિસ્તાનનો રાષ્ટ્રધ્વજ ૩ માર્ચ ૧૯૯૨ના રોજ કિર્ગિસ્તાનની સર્વોચ્ચ સભાએ અપનાવ્યો હતો. તેમાં લાલ પશ્ચાદભૂ પર કેન્દ્રમાં પીળા રંગનો સૂર્ય છે. તેમાંથી નીકળતા એક જ સરખા ૪૦ કિરણો છે.

તે ૩:૫ આકારનો હોય છે. એક બાજુ કિરણો ઘડિયાળના કાંટાની દિશામાં છે અને તેની વિરુદ્ધ બાજુએ ઘડિયાળના કાંટાની વિરુદ્ધ દિશામાં છે. સૂર્યના કેન્દ્રમાં લાલ વલય છે જેમાં ત્રણ રેખાઓ કિર્ગિઝ યુર્ટના છાપરાના આકારે પસાર થાય છે. 

right|thumb|હાલનો ધ્વજ સ્વીકારતા પહેલાં અને સોવિયેતપાસેથી આઝાદી મળ્યા વચ્ચેનો ધ્વજ

ધ્વજનું લાલ પશ્ચાદભૂ હિમત અને શૂરવીરતાનું, સૂર્ય શાંતિ અને સંપત્તિનું અને યુર્ટના છાપરાનો આકાર પારિવારિક ઘર અથવા સમગ્ર વિશ્વનું સૂચક છે. લોકોમાં પ્રચલિત માન્યતા મુજબ સૂર્યમાંથી ઉદભવતા ૪૦ કિરણો મોંગોલ સામે લડવા દંતકથાના નાયક  દ્વારા એક કરાયેલા ૪૦ કિર્ગિઝ આદિવાસી જૂથોનું સૂચક છે.

## સંદર્ભ 
## બાહ્ય કડીઓ 
* Kyrgyzstan at Flags of the World 
* Kyrgyzstan - Vexillographia
શ્રેણી:રાષ્ટ્રધ્વજો
કુવૈતનો રાષ્ટ્રધ્વજ

કુવૈતનો રાષ્ટ્રધ્વજ ૭ સપ્ટેમ્બર ૧૯૬૧ના રોજ અપનાવાયો અને પ્રથમ વખત ૨૪ નવેમ્બર ૧૯૬૧ના રોજ લહેરાવાયો.

૧૯૬૧ સુધી કુવૈતનો ધ્વજ લાલ અથવા સફેદ હતો. ૧૮૯૯ સુધી ધ્વજ માત્ર લાલ રંગનો જ રહેતો. પરંતુ ૧૮૯૯ થી ૧૯૧૫ સુધી લાલ ધ્વજ પર સફેદ બીજનો ચંદ્ર અને સિતારો રાખવામાં આવ્યા. હાલનો ધ્વજ સમગ્ર આરબ રંગો વડે બનેલો છે. કાળો રંગ દુશ્મનની હારનું પ્રતિક છે. લાલ રંગ કુવૈતના સૈનિકોની તલવાર પર રહેલા લોહીના રંગનું, સફેદ રંગ નિર્મળતાનું અને લીલો રંગ ફળદ્રુપતાનું પ્રતિક છે.

ધ્વજ ફરકાવવાના નિયમો:
*જ્યારે ધ્વજ ઉભો હોય ત્યારે કાળો પટ્ટો ડાબી બાજુએ
*જ્યારે ધ્વજ આડો હોય ત્યારે લીલો પટ્ટો સૌથી ઉપર

right|thumb|પીટર લિન નિર્મિત ધ્વજ રંગની પતંગ
૨૦૦૫માં ન્યુઝિલેન્ડના પિટર લિનએ ૧૦૧૯ ચોરસ મિટર કદનો પતંગ બનાવ્યો અને તે યુનાઈટેડ કિંગડમમાં ચગાવ્યો અને ૨૦૦૫માં સત્તાવાર રીતે કુવૈતમાં ઉડાડ્યો.

## બાહ્ય કડીઓ 
* Kuwait at Flags of the World 
* Naval Jack
શ્રેણી:રાષ્ટ્રધ્વજો
શંકર અબાજી ભિસે

**ડો. શંકર અબાજી ભિસે** (૨૯ એપ્રિલ, ૧૮૬૭ - ૭ એપ્રિલ, ૧૯૩૫) ભારત દેશના એક વૈજ્ઞાનિક હતા, જેમણે ૨૦૦ ઉપરાંત શોધો કરી હતી. એમણે લગભગ ૪૦ જેટલી શોધો માટે પેટન્ટ પણ લીધી હતી. તેઓએ ભારતીય મુદ્રણ ઉદ્યોગમાં મહત્વપૂર્ણ યોગદાન કર્યું હતું, જેના કારણે મુદ્રા-છાપકામની ઝડપ પહેલાં કરતાં ઘણી વધારે મેળવવી શક્ય બની હતી.

## સંદર્ભ 
## બાહ્ય કડીઓ 
*[Indian Edison : Shankar Abaji Bhise](http://www.niscair.res.in/jinfo/sr/2013/SR%2050(10)%20(Scientists%20of%20India).pdf) (Science Reporter, 2013)
*શંકર અબાજી ભિસે  (NeglectedScience)

શ્રેણી:વ્યક્તિત્વ
શ્રેણી:વૈજ્ઞાનિક
શ્રેણી:૧૯૩૫માં મૃત્યુ
નાટ્યકલા

સાહિત્યની પ્રગતિ સાથે શિષ્ટ નાટ્યલેખનની પણ પ્રગતિ થઈ. કાલિદાસનાં નાટકોનો અનુવાદ થવા લાગ્યો. શેક્સપિયરનાં નાટકોનો અનુવાદની કૃતિઓ રંગમંચ પર ભજવાવા લાગી. ગુજરાતી રંગભૂમિના વિકાસના પાયાના પથ્થરો તો પારસીઓ જ ગણાય, દાદાભાઈ થૂથી, દાદાભાઈ પટેલ, નાઝીર મોદી, કાવસજી ખટાઉ, બાલીવાલા, કાતરક અને સોરાબજીના નામો રંગભૂમિને ઉજાળતાં રહેશે.

મુંબઈની રંગભૂમિ પર દક્ષિણની રંગભૂમિની અસર હતી. તો કાઠિયાવાડનાં રજવાડાઓમાં પણ રંગભૂમિની પ્રવૃત્તિ સારી રીતે વિકસી. ગુજરાતી રંગભૂમિએ બુદ્ધ, સિકંદર, ચંદ્રગુપ્ત, હર્ષ, શિવાજી, રાણાપ્રતાપ, પૃથ્વીરાજ અને નરસિંહ મહેતા કે મીરાં જેવાં પાત્રોને રંગભૂમિ ઉપર ઉતાર્યા. સમય વહેતાં નાટકોમાં સંગીતનું તત્વ ઉમેરાયું અને કવિતા તથા સંગીતનો સમન્વય થતાં નાટકકળામાં નિખાર આવ્યો. અર્વાચીન નાટ્યકારોમાં ચંદ્રવદન ચી. મહેતાએ અર્વાચીન રંગભૂમિનો નક્કર પાયો નાખ્યો અને અવ્યક્ત રહેલી રંગભૂમિની શક્તિને બહાર લાવવાનો સ્તુત્ય પુરુષાર્થ કર્યો.

શ્રેણી:કલા
શિલ્પકલા

ગુજરાત ભવ્ય સાંસ્કૃતિક અને કલાસભર શિલ્પ વારસો ધરાવે છે. હવેલી સ્થાપત્ય, મંડપ પ્રવેશદ્વાર, ખડકી, માઢ, ઝરૂખો, વગેરે લાકડામાં અને પત્થરમાં સારી રીતે કંડારાયેલા મળે છે. ગુજરાતનાં પ્રાચીન તળાવો, કુંડો, કુવા અને વાવ જેવાં કૃત્રિમ જળાશયોમાં કરેલી કોતરણીનો જગતભરમાં જોટો જડે એમ નથી. જેમ કે પાટણનું સહસ્ત્રલિંગ તળાવ અને રાણકી વાવ, અમદાવાદની અડાલજ વાવ વગેરે.

અમદાવાદની સીદી સૈયદની જાળી, મોઢેરાનું સૂર્યમંદિર, દેલવાડાનાં અને કુંભારિયાનાં જૈન મંદિરો, સોમનાથનું પ્રસિદ્ધ શિવમંદિર, શત્રુંજય, તારંગા અને અન્ય સ્થળોનાં જૈન મંદિરો, શામળાજીનું મંદિર, અમદાવાદના હઠીસીંગના દહેરાં, અમદાવાદની રાણી રૂપમતીની મસ્જિદ, સરખેજનો શેખ સાહેબનો રોજો વગેરેનો સમાવેશ થાય છે

શ્રેણી:કલા
ચિત્રકલા

ચિત્ર દોરવાની અને તેને સંબંધિત કલાને **ચિત્રકલા** કહેવામાં આવે છે.

## ગુજરાતમાં ચિત્રકલા 
ગુજરાતના કેટલાક વિશ્વ વિખ્યાત ચિત્રકારોમાં રવિશંકર રાવળ, કનુ દેસાઈ, રસિકલાલ પરીખ, છગનલાલ જાદવ, હિરાલાલ ખત્રી, યજ્ઞેશ્વર શુક્લ, સોમાલાલ શાહ, બંસીલાલ વર્મા, ઈશ્વર સાગરા, પીરાજી સાગરા, ભુપેન ખખ્ખર વગેરેનો સમાવેશ કરી શકાય.

ગુજરાતમાં ચિત્રકલાના નમૂના સૌથી પ્રાચીન સિંધુ સંસ્કૃતિનાં કેન્દ્રો જેવાં કે લોથલ, રંગપુર અને રોઝડી વગેરે સ્થળોએથી પ્રાપ્ત થયાં છે. ગુજરાતની ચિત્રકલાની એક શૈલી પિછવાઈ-ચિત્રશૈલી છે.

શ્રેણી:કલા
એકલવ્ય અવોર્ડ

**એકલવ્ય એવોર્ડ** આંતરરાષ્ટ્રીયકક્ષાએ માન્ય ફેડરેશન ઘ્વારા યોજાતી સ્પર્ધામાં પ્રથમ, દ્રિતીય કે તૃતીય સ્થાન મેળવી વિજેતા થનાર ગુજરાત રાજ્યના ખેલાડીને આપવામાં આવે છે.

આ પુરસ્કારની રાશિ રૂા. ૧.૦૦ લાખ હોય છે.

શ્રેણી:પારિતોષિકો
કલિકુંડ તીર્થ, ધોળકા

**કલિકુંડ તીર્થ, ધોળકા** જૈન ધર્મનું એક મહત્ત્વનું તીર્થ છે, જે અમદાવાદ જિલ્લાના ધોળકા ખાતે આવેલ છે. કલિ પર્વત અને કુંડ સરોવર વચ્ચેની જગ્યામાં આ પરિસર આવેલ હોઈ, આ સ્થાન કલિકુંડ તીર્થ તરીકે ઓળખાય છે. આશરે ૪૦ વીઘા જેટલા વિસ્તારમાં પથરાયેલ આ તીર્થ ખાતે ધર્મશાળાઓ, ઉપાશ્રયો, પાઠશાળા, ભાતાખાતું, ગૌશાળા, પાંજરાપોળ, તેમ જ ૨૪ જિનાલયો આવેલ છે.

સવંત ૨૦૩૫ના વૈશાખ સુદ ૬ના દિવસે પં. રાજેન્દ્રવિજય ગણી તથા મુનિશ્રી રાજશેખર વિ.મ.ની આગેવાનીમાં ભાલાપોળ વિસ્તારના આદિનાથ ભગવાનના જિનાલય ખાતેથી કલિકુંડ પાર્શ્વનાથ ભગવાનની પ્રાચીન મૂર્તિ લાવી અહીં પધરાવવામાં આવેલ છે. આ મુખ્ય મંદિરની પાછળ ૨૦મી ફેબ્રુઆરી, ૧૯૯૬ના દિવસે શત્રુંજય તીર્થની પણ સ્થાપના કરવામાં આવેલ છે, જેથી પાલીતાણા ખાતે ન જઈ શકતા લોકો અહીં દર્શન કરી શકે છે.

## ઉત્સવો 
* ફાગણ સુદ ૩ - કલિકુંડ સ્થાપના દિન
* મહા સુદ ૧૩ - છ ગાઉ યાત્રા
* વૈશાખ સુદ ૩ - અખાત્રીજનાં પારણાં (વરસી તપ)

## સંદર્ભો 
શ્રેણી:ધાર્મિક સ્થળો
શ્રેણી:જૈન તીર્થ
શ્રેણી:ધોળકા તાલુકો
અરવિંદ વેગડા

**અરવિંદ વેગડા **ગુજરાતી લોકગીતોના ભારતીય ગાયક છે.

## પ્રારંભિક જીવન 
તેમનો જન્મ અમદાવાદમાં ૫ ઓક્ટોબર ૧૯૭૪ના રોજ થયો હતો. તેમણે શાળાનું શિક્ષણ વિદ્યાનગર હાઇસ્કૂલથી અને ઉચ્ચ શિક્ષણ નવગુજરાત કોલેજથી પૂર્ણ કર્યું.

## કારકિર્દી 
*ભાઈ ભાઈ* ગીતથી તેઓ જાણીતા બન્યા. તેમનું *ભલા મોરી રામા* આલ્બમ સહિત કુલ પાંચ લાખથી વધુ આલ્બમ વેચાયા છે. તેઓને ૨૦૧૨માં ભારતીય જનતા પાર્ટી દ્વારા ગુજરાત વિધાનસભાની ચુંટણી માટે પ્રચાર અભિયાનમાં સામેલ કરવામાં આવ્યા હતા. ૨૦૧૫માં તેમણે રિયાલીટી શો, બીગ બોસ ૯, માં ભાગ લીધો હતો.

## સંદર્ભ 
શ્રેણી:ગુજરાતી વ્યક્તિત્વ
શ્રેણી:જીવિત લોકો
શ્રેણી:ગાયક
શ્રેણી:સંગીતકાર
શ્રેણી:૧૯૭૪માં જન્મ
લાઓસનો રાષ્ટ્રધ્વજ

લાઓસનો રાષ્ટ્રધ્વજ ડિસેમ્બર ૨, ૧૯૭૫ના રોજ સ્વીકારવામાં આવ્યો હતો. ધ્વજને આ પહેલાં ૧૯૪૫-૪૬માં ટૂંક સમય માટે લાઓસ ઈસ્સારા સરકારે અપનાવ્યો હતો.

## લાક્ષણિકતા અને પ્રતિનિધિત્વ 

File:Flag of French Laos.svg|
File:Flag of Laos (1952-1975).svg|
File:Flag of the Lao People's Revolutionary Party.svg|
ધ્વજમાં ત્રણ આડા પટ્ટા છે, તેમાં મધ્યમાં ભૂરો પટ્ટો અને ઉપર અને નીચે લાલ પટ્ટા છે. મધ્યમાં સફેદ વર્તુળ છે જેનો વ્યાસ ભૂરા પટ્ટાની પહોળાઈ કરતાં ૦.૮ ગણો છે. તેનો આકાર ૨:૩ નો છે. લાઓસમાં લોકશાહી આવ્યા બાદ આ ધ્વજ અપનાવાયો. હાલના સામ્યવાદી દેશોમાં આ એકમાત્ર રાષ્ટ્રધ્વજ છે જેમાં પાંચ ખૂણાવાળો સિતારો નથી.

કેન્દ્રનું સફેદ વર્તુળ લાઓસના સામ્યવાદી શાસકપક્ષના નેતૃત્વ હેઠળ પ્રજાની એકતા અને દેશના ઉજ્જવળ ભવિષ્યનું સૂચક છે. તે મેકોંગ નદી પર પૂનમના ચંદ્રનો પણ સૂચક ગણવામાં આવે છે. લાલ રંગ આઝાદીની લડાઈમાં વહેલા રક્તનું સૂચક છે. ભૂરો રંગ સુખાકારીનો સૂચક છે.

## સરખામણી 
કમ્બોડીયાનો રાષ્ટ્રધ્વજ

## બાહ્ય કડીઓ 
* Laos at Flags of the World 
શ્રેણી:રાષ્ટ્રધ્વજો
લાટવિયાનો રાષ્ટ્રધ્વજ

right|thumb|લાટવિયા નૌ સેના ધ્વજ
લાટવિયાનો રાષ્ટ્રધ્વજ ૧૯૧૮માં સ્વતંત્ર સમયથી ૧૯૪૦માં સોવિયેત યુનિયનના કબ્જામાં ગયું ત્યાર સુધી અમલમાં હતો. સોવિયેત શાસનમાં તેના વપરાશને અટકાવવામાં આવ્યો. ૨૭ ફેબ્રુઆરી ૧૯૯૦ના રોજ ફરીથી તેને અપનાવવામાં આવ્યો.

આ ધ્વજ અથવા તેનું કોઈને કોઈ સ્વરૂપ ૧૩મી સદીથી વપરાશમાં છે. તેનો લાલ રંગ કેટલાક સમયે લાટવિયાની પ્રજાની આઝાદી માટે લોહી વહાવવાની તૈયારી તેમજ સ્વતંત્રતાને બચાવવા લડવાની તૈયારી બતાવે છે.
right|thumb|ધ્વજનું માળખું

## ધ્વજનું પ્રદર્શન 
લાટવિયાના કાયદા અનુસાર ધ્વજનું જો માન યોગ્ય રીતે જળવાતું હોય તો તેને આભુષણ તરીકે પણ પ્રદર્શિત કરી શકાય. ધ્વજના અપમાન માટે સજા કરવાની જોગવાઈ છે.

ધ્વજને જમીનથી ઓછામાં ઓછો ૨.૫ મિટરની ઉંચાર પર ફરકાવવો. ધ્વજની સૌથી લાંબી બાજુ કરતાં ધ્વજદંડની લંબાઈ વધુ હોવી જોઈએ. તે સફેદ રંગનો, સીધો અને લાકડાનો હોવો જોઈએ.

## બાહ્ય કડીઓ 
* The Latvian Flag fact sheet at the Latvian Institute Web site 
* Flags and pendants of Latvian Naval Forces 
* Latvia at Flags of the World 
શ્રેણી:રાષ્ટ્રધ્વજો
ત્રણ દરવાજા

**ત્રણ દરવાજા** એ ભદ્રના કિલ્લા, અમદાવાદનો ઐતિહાસિક દરવાજો છે. ઇ.સ. ૧૪૧૫માં બન્યા બાદથી તે ઐતિહાસિક ઘટનાઓ સાથે જોડાયેલ છે. આ દરવાજાને અમદાવાદ મ્યુનિસિપલ કોર્પોરેશનના ચિહ્નમાં સમાવવામાં આવ્યો છે.

## ઇતિહાસ અને સ્થાપત્ય 
ત્રણ દરવાજા ભદ્રના કિલ્લાના પૂર્વમાં આવેલા છે. દરવાજાને ત્રણ કમાનો આવેલી છે જે વધુ ખૂલ્લી અને મોટી જગ્યા ધરાવતા મહેલ મૈદાન શાહ તરફ દોરી જાય છે, જે ભૂતકાળમાં ફૂવારાઓ અને અગાસી ધરાવતો હતો. મધ્યમાંથી ખૂલતો રસ્તો ૧૭ ફીટ લાંબો અને અન્ય બાજુના રસ્તાઓ ૧૩ ફીટ પહોળા છે. તેની કમાનોની વચ્ચેની જગ્યા અત્યંત કોતરણી વાળી અને શણગારેલ છે. કમાનોની ઉંચાઇ ૨૫ ફીટ છે. દરવાજાની છત પહેલાં બાંધેલી હતી, પરંતુ ઇસ ૧૮૭૭માં સમારકામ દરમિયાન બાંધેલી છત ખૂલ્લી કરી દેવામાં આવી હતી. અહીં બહારના પ્રદેશોમાંથી આવતા સચિવો અને અધિકારીઓ ભેગા થતા હતા અને દરવાજાની છત પર ઘણીવાર સમી સાંજે ફૂવારાના આહ્લાદક વાતાવરણમાં દરબાર ભરાતો હતો. હવે, આ જગ્યા અત્યંત સાંકડી બજાર છે.

આ દરવાજાને અહમદશાહ પ્રથમ દ્વારા અમદાવાદની સ્થાપના પછી તરત જ બાંધવામાં આવ્યો હતો અને ઇ.સ. ૧૪૧૫માં પૂર્ણ કરાયો હતો. ૧૪૫૯માં મહમદ બેગડો, જે હજુ જુવાન સુલતાન હતો, આ દરવાજામાંથી માત્ર ૩૦૦ ઘોડાઓ સાથે ૩૦,૦૦૦ ની સંખ્યા ધરાવતા બળવાખોરોની સામે લડવા ગયો હતો. મહેલમાંથી બહાર નીકળતા તેણે રસ્તાની બંને બાજુ હાથીઓ અને શાહી સંગીત ગોઠવ્યું હતું. આ જોઇએ તેના ઉચ્ચ અધિકારીઓને તેના પર વિશ્વાસ આવ્યો અને તેઓ તેના લશ્કરમાં જોડાયા અને બળવાખોરોને હરાવ્યા. નવા નિયુક્ત કરાયેલા મરાઠા સૂબાઓ દરવાજાના સ્થંભ પર એક સાથે પાંચ તીર છોડતા હતા અને તેના નિશાન પરથી તેમનું શાસન સારું છે કે ખરાબ તે નક્કી કરતા હતા.

### અખંડ દીવો 
#### કથા 
વર્ષો પહેલાં દેવી લક્ષ્મી ભદ્રના કિલ્લા આગળ શહેરને છોડી જવા માટે રાત્રે આવી. ચોકીદાર ખ્વાજા સિદ્દિક કોટવાલે તેમને અટકાવ્યા અને ઓળખાણ આપવા કહ્યું. તેણે જ્યાં સુધી રાજા અહમદ શાહ પરવાનગી ન આપે ત્યાં સુધી ત્યાં રોકાવા કહ્યું. કોટવાલ રાજા પાસે ગયો અને લક્ષ્મીને શહેરમાં રાખવા માટે પોતાનો વધ કરવા જણાવ્યું. પરિણામ, શહેરની સમૃદ્ધિ જળવાઇ રહી.

ભદ્રના દરવાજા આગળ સિદ્દિક કોટવાલની કબર આવેલી છે અને લક્ષ્મીનું પ્રતિનિધિત્વ કરતું ભદ્ર કાલીનું મંદિર આવેલું છે. આ કથાને સમર્પિત ત્રણ દરવાજાના એક ગોખમાંનો દીવો ૬૦૦ વર્ષ કરતાં પણ વધુ વર્ષોથી મુસ્લિમ પરિવાર દ્વારા પ્રજ્જવલિત છે.

## ચિત્રો 

Image:Teen Darwaja (Tran Darwaja).jpg|ત્રણ દરવાજા
Image:3gates.JPG|ત્રણ દરવાજા
Image:Teen Darwaza.JPG|ત્રણ દરવાજાના રસ્તા પર વેપારીઓ
File:Teen Darwaza Triple Gateway Ahmedabad 1866.jpg|ત્રણ દરવાજા, ૧૮૬૬
File:Ahmdedabad Teen Darwaza India 1890.jpg|શેરીનુ દ્રશ્ય, ૧૮૯૦

## સંદર્ભ 
* *આ લખાણ નીચેના પુસ્તકોમાંથી પબ્લિક ડોમેઇનમાં રહેલું લખાણ ધરાવે છે*:
** 
** 

શ્રેણી:અમદાવાદનાં જોવાલાયક સ્થળો
શ્રેણી:રાષ્ટ્રીય મહત્વનાં સ્મારકો
લેબેનાનનો રાષ્ટ્રધ્વજ

**લેબેનાનનો રાષ્ટ્રધ્વજ**માં સફેદ અને લાલ એમ આડા પટ્ટા ધરાવે છે અને કેન્દ્રમાં લીલા રંગનું લેબેનાન દેવદાર છે. તેની ઉંચાઈ ધ્વજની કુલ પહોળાઈની ૧/૩ હોય છે.

## પ્રતિનિધિત્વ 
લેબેનાન દેવદાર ધ્વજમાં દેવદારના પર્વતોથી પ્રેરિત થઈ અને ઉમેરવામાં આવ્યું છે. તે પવિત્રતા, અનંતકાળ અને શાંતિનું પ્રતિક છે.

લેબેનાનના દેવદારનો બાઇબલમાં ૭૭ વખત ઉલ્લેખ છે.

લેબેનાનના લોકો માટે દેવદાર આશા, આઝાદી અને યાદોનું પ્રતિક છે. ધ્વજ પરનો સફેદ રંગ બરફનું પ્રતિક છે અને તે નિર્મળતા અને શાંતિ સૂચવે છે.

બે લાલ પટ્ટા વિદેશી હુમલાખોરો સામે દેશના રક્ષણ માટે પ્રજાએ વહાવેલા લોહીનું સૂચક છે.
thumb|200x200px|લેબેનાનના રાષ્ટ્રધ્વજ માટે રેખાકૃતિ

## નોંધ અને સંદર્ભ 
## બાહ્ય કડીઓ 
*Lebanese Flag  Accurate, high quality, & high resolution flags of Lebanon.

શ્રેણી:રાષ્ટ્રધ્વજો
લેસોથોનો રાષ્ટ્રધ્વજ

લેસોથોનો હાલનો રાષ્ટ્રધ્વજ ઓક્ટોબર ૪, ૨૦૦૬ના રોજ અપનાવાયો હતો. તેની રચના આઝાદીના ૪૦ વર્ષના માનમાં બનાવવામાં આવી હતી. તે દેશની શાંતિપૂર્ણ સ્વભાવનું સૂચક છે.

## હાલનો ધ્વજ 
હાલનો ધ્વજ કુલ ચાર પ્રસ્તાવિત ધ્વજોમાંથી પસંદ કરવામાં આવ્યો હતો. આ તમામ ધ્વજોમાં લાકડા રંગની બાસોથો ટોપી હતી. તેને બાદમાં પસંદગી સમયે ફેરફાર કરી અને કાળો રંગ આપવામાં આવ્યો હતો. તેને લેસોથોની કાળા રાષ્ટ્ર તરીકેની ઓળખ ગણવામાં આવી છે. તેને રાષ્ટ્રિય સંસદમાં પણ અનુમોદન મળ્યું હતું.

## ગેલેરી

File:Unofficial Basutoland Ensign.svg|બિનસત્તાવાર બાસુટોલેન્ડ સંસ્થાનનો ઈસ ૧૮૮૪માં ધ્વજ
File:Unofficial Basutoland Ensign.svg|૧૯૫૧-૧૯૬૬ સંસ્થાનનો બિનસત્તાવાર ધ્વજ
File:Flag of Lesotho (1966–1987).svg|૧૯૬૬-૧૯૮૭ રાષ્ટ્રધ્વજ
File:Flag of Lesotho (1987-2006).svg|૧૯૮૭-૨૦૦૬ સુધી લશ્કરી બળવા સમયનો ધ્વજ

## સંદર્ભ
## બાહ્ય કડીઓ 
* Lesotho at Flags of the World 
શ્રેણી:રાષ્ટ્રધ્વજો
લાઇબેરીયાનો રાષ્ટ્રધ્વજ

લાઈબેરીયાનો રાષ્ટ્રધ્વજ અમેરિકાનો રાષ્ટ્રધ્વજ સાથે ઘણી સામ્યતા ધરાવે છે. લાઇબેરીયાની પ્રજામાં અમેરિકાથી છૂટેલા અથવા ભાગી નીકળેલા ગુલામો અને તેમના સંતાનોની વસ્તીનું મોટું પ્રમાણ દર્શાવે છે. તેમાં લાલ અને સફેદ રંગની પટ્ટીઓ છે અને ધ્વજદંડ તરફના ઉપરના ખૂણે ભૂરો ચોરસ પણ છે. તે ચોરસમાં સફેદ રંગનો એક સિતારો પણ છે.

## પ્રતિક 
ધ્વજમાંની ૧૧ પટ્ટીઓ લાઇબેરીયાની સ્વતંત્રતાની જાહેરાતના મૂળ હસ્તાક્ષરીઓ સૂચવે છે અને તેમના લાલ અને સફેદ રંગ અનુક્રમે બહાદુરી અને નૈતિકતા સૂચવે છે. સફેદ સિતારો ગુલામોને મળેલી આઝાદી અને ભૂરો રંગ આફ્રિકાનો સૂચક છે.

લાઇબેરીયાનો ધ્વજ ધરાવતિ વાણિજ્ય નૌકાઓ સમગ્ર વિશ્વમાં જોવા મળે છે કારણે કે તે દેશ આ પ્રમાણેની છૂટ આપે છે તેમજ નોંધણી કરાવનાર નૌકાના માલિકો કરમાંથી અને નિયમોથી બચવા આમ કરે છે. લાઇબેરીયાનો ધ્વજ પનામાનો રાષ્ટ્રધ્વજ પછી નૌકાજગતમાં વપરાતો બીજા ક્રમાંકનો ધ્વજ છે. આશરે ૧૭૦૦ નૌકાઓ જે અન્ય દેશની માલિકીની છે તે આ ધ્વજ ફરકાવે છે. તેને કારણે દેશમાં મોટા પ્રમાણમાં હુંડિયામણ આવે છે.

## સામ્યતા ધરાવતા રાષ્ટ્રધ્વજો 
ટોગોનો રાષ્ટ્રધ્વજ
ચીલીનો રાષ્ટ્રધ્વજ
મલેશિયાનો રાષ્ટ્રધ્વજ
અમેરિકાનો રાષ્ટ્રધ્વજ

## સંદર્ભ 
શ્રેણી:રાષ્ટ્રધ્વજો
ધરમપુર રજવાડું

thumb|ઇમ્પિરિયલ ગેઝેટિયર ઓફ ઇન્ડિયામાં ધરમપુર રજવાડું
thumb|275x275px|ધરમપુર રજવાડાના રાજવી પરિવારના વંશજ પાસેની સ્ટાન્ડર્ડ હેરાલ્ડ કાર.
**ધરમપુર રજવાડું**  બ્રિટિશ શાસન સમયનું ભારતનું એક રજવાડું હતું. તેના છેલ્લા શાસકે ભારતમાં ભળી જવા માટે 10 જૂન 1948 ના રોજ સંમતિ દર્શાવી હતી.

## ભૂગોળ 
ધરમપુર રજવાડું ૧,૮૨૩ ચોરસ કિમીનો વિસ્તાર ધરાવતું હતું  અને બોમ્બે પ્રેસિડેન્સીની સુરત પ્રેસિડેન્સી હેઠળ આવતું હતું. તે ગુજરાત રાજ્યના ધરમપુર શહેરમાં આવેલું હતું. આજે ધરમપુર પર્યટકોને આકર્ષતો રાજવી વારસો ધરાવતું નાનું અને શાંત શહેર છે. ધરમપુર વઘઇ-વાંસદા દ્રુતગતિ માર્ગ પર વઘઇથી ૩૦ કિમી દૂર આવેલું છે. આ શહેર સ્વર્ગવાહિની નદીના કાંઠે સહ્યાદ્રિ પર્વતમાળાની તળેટીમાં આવેલું છે. પર્યટકોના આકર્ષણોમાં જાપાનીઝ બગીચો, લક્ષ્મીનારાયણ મંદિર, વિલ્સન હીલ અને લેડી વિલ્સન સંગ્રહાલયનો સમાવેશ થાય છે.

## ઇતિહાસ 
ધરમપુરની સ્થાપના ૧૨૬૨માં થઇ હતી. ૧૭૬૬માં તેની રાજધાની મંદવેગાનમાં ખસેડવામાં આવી તે શહેરનું નામ ધરમપુર કરવામાં આવ્યું. ૩૧ ડિસેમ્બર ૧૮૦૨ના રોજ ધરમપુર બ્રિટિશ આશ્રિત રાજ્ય બન્યું. રાજ્યના શાસકો સિસોદીયા કુળના રાજપૂત હતા. શાસકોને રાણા મહારાણા સાહેબનો ખિતાબ મળતો હતો અને તેમને ૯ તોપોની સલામી બ્રિટિશ સત્તા દ્વારા આપવામાં આવતી હતી.

### શાસકો 
* ઓક્ટોબર ૧૬૮૦ - ૧૭૨૭ સહાદેવજી (મૃ. ૧૭૨૭) 
* ૧૭૨૭ - ૧૭૫૮ રામદેવજી દ્વિતિય (મૃ. ૧૭૫૮)
* ૧૭૫૮ - ૧૭૭૪ ધરમદેવજી (મૃ. ૧૭૭૪) 
* ૧૭૭૪ - ૧૭૭૭ નારણદેવજી પ્રથમ (ગુમાન સિંહ) (મૃ. ૧૭૭૭) 
* ૧૭૭૪ - ૧૭૭૭ મહારાણી બાઇજી કુશલ (મૃ. ૧૭૮૪) કુંવરબા (પ્રથમ વખત) - ગાદી સંભાળ
* ૧૭૭૭ - ૧૭૮૪ સોમદેવજી દ્વિતિય (અભય સિંહ) (મૃ. ૧૭૮૪) 
* ૧૭૭૭ - ૧૭૮૪ મહારાણી બાઇજી કુશલ (સ.અ.) કુંવરબા (દ્વિતિય વખત) - ગાદી સંભાળ       
* ૧૭૮૪ - 1807 રૂપદેવજી (જ. ૧૭૮૩ - મૃ. ૧૮૦૭) 
* ૧૭૮૪ - ૧૮૦૦ મહારાણી બાઇજી કુશલ કુંવરબા    (મૃ. આશરે ૧૮૦૮) સાહેબ - ગાદી સંભાળ
* ૧૮૦૭ - ૧૮૫૭ વિજયદેવજી પ્રથમ (મૃ. ૧૮૫૭) 
* ૧૮૫૭ - ૨૦ જાન્યુઆરી ૧૮૬૦ રામદેવજી તૃતિય વિજયદેવજી (મૃ. ૧૮૬૦) 
* ૨૦ જાન્યુઆરી ૧૮૬૦ – ૧૭ સપ્ટેમ્બર ૧૮૯૧ નારાયણદેવજી રામદેવજી (જ. ... - મૃ. ૧૮૯૧)
* ૧૮૯૧ - ૨૬ માર્ચ ૧૯૨૧  મોહનદેવજી નારાયણદેવજી (જ. 1863 - મૃ. ૧૯૨૧)
* ૨૬ માર્ચ ૧૯૨૧ – ૧૫ ઓગસ્ટ ૧૯૪૭ વિજયદેવજી મોહનદેવજી (જ. ૧૮૮૪ - મૃ. ૧૯૫૨)

## સંદર્ભ 
## બાહ્ય કડીઓ 
* Heraldry of the princely states of Gujarat

શ્રેણી:વલસાડ જિલ્લો
શ્રેણી:ગુજરાતનાં રજવાડાં
મંજીરા

thumb|right|મંજીરા
thumb|ઝાંઝ કે તાલ એ મંજીરાનું મોટું સ્વરૂપ છે

**મંજીરા** એ ભારતનું એક સંગીત વાદ્ય છે. તેના સરળ સ્વરૂપમાં તે હાથમાં પકડવાની ધાતુની બે તકતીઓ હોય છે. તે **તાલ**, **કરતાલ** તરીકે પણ જાણીતા છે.

મંજીરા સામાન્ય રીતે લોક અને ભક્તિ સંગીતમાં વપરાય છે. તે ભારતમાં ધાર્મિક પ્રસંગોમાં અને ખાસ કરીને ભજનમાં વપરાય છે. મંજીરા એ પ્રાચીન સંગીત સાધન છે અને ઘણાં પ્રાચીન મંદિરોનાં ચિત્રોમાં જોવા મળે છે.

મંજીરા બનાવવા માટે ખાસ કરીને તાંબુ, પિત્તળ કે જસત વપરાય છે. ધાતુની બે તકતીઓ મધ્યમાંથી પસાર થતી દોરી વડે જોડાયેલ હોય છે અથવા ઘણી વખત જોડાયેલ નથી પણ હોતી. બે તકતીઓ જ્યારે એક-બીજા સાથે અથડાવવામાં આવે ત્યારે ઉચ્ચ તીવ્રતા વાળો ધ્વનિ પેદા થાય છે. આ ધ્વનિ તકતીઓના કદ, વજન અને બનાવટની ધાતુઓ પર આધાર રાખે છે. બે તકતીઓના સંપર્કનું સ્થાન પણ ધ્વનિની તીવ્રતા નક્કી કરે છે.

ગુજરાતમાં કાંસાના પણ મંજીરા બને છે. મોટા કદના અને કાંસાના બનાવેલા મંજીરાને ઝાંઝ કે કાસીજોડાં પણ કહે છે. **ઝાંઝ**, **કાંસીજોડાં**, **કાંસિયાં**, **ઝાંઝરી**, **કરતાળ**, **કરતાલ**, **છલ્લૈયાં**, વગેરે તેના અન્ય નામો છે. હિંદી અને બંગાળી ભાષામાં સાદા મંજીરાને કરતાલ કહે છે, જ્યારે ગુજરાતમાં કરતાલ નામનું એક અલગ વાદ્ય છે, જે લાકડાની પટ્ટીઓના ખાંચામાં ધાતુની પાતળી તક્તિઓથી બનેલા નાના મંજીરા પરોવીને બનાવેલું હોય છે. નરસિંહ મહેતાના ચિત્રોમાં તેમને જે વાદ્ય વગાડતા દર્શાવવામાં આવે છે તે છે કરતાલ હતું.

## ગુજરાતી લોક સંગીત 
મંજીરા ગુજરાતી અને મરાઠી લોક સંગીતમાં મહત્વના છે. મહારાષ્ટ્રમાં તે તાલ (टाळ) તરીકે જાણીતા છે. શરૂઆતમાં મંજીરા આરતી દરમિયાન વગાડવામાં આવતા હતા. ગુજરાત અને મહારાષ્ટ્રમાં ભજન, સંતવાણી અને ડાયરામાં મંજીરા અગત્યના છે.

## સંદર્ભ 
શ્રેણી:ભારતીય સંગીત
શ્રેણી:સંગીત વાદ્ય
વસંત દેસાઈ

**વસંત દેસાઈ** (૧૯૧૨–૧૯૭૫) ભારતીય ફિલ્મ ઊદ્યોગમાં જાણીતા સંગીત રચયિતા હતા, કે જેમને વ્હી. શાંતારામ સાથેના *દો આંખે બારહ હાથ* (૧૯૫૩) તથા *ઝનક ઝનક પાયલ બાજે* (૧૯૫૫), વિજય ભટ્ટ સાથેના *ગુંજ ઉઠી શહનાઈ*  (૧૯૫૯) તથા *સંપૂર્ણ રામાયણ* (૧૯૬૧), ઋષિકેશ મુખર્જી સાથેના *ગુડ્ડી* (૧૯૭૧) તથા *આશીર્વાદ* જેવા ચિત્રપટોમાં આપેલ યોગદાનો બદલ યાદ કરવામાં આવે છે.

## જીવન પરિચય 
એમનો જન્મ હાલ મહારાષ્ટ્રમાં આવેલા ભોંસલે શાસિત સાવંતવાડી રાજ્યના સોનવડ ગામમાં સુખી પરિવારમાં થયો હતો. એમનો ઉછેર કોંકણના કુડાલ વિસ્તાર (હાલ સિંધુદુર્ગ જિલ્લો) ખાતે થયો હતો.

## સંદર્ભો 
## બાહ્ય કડીઓ 
* 
* વસંત દેસાઈ 
* વસંત દેસાઈ, જીવનચરિત્ર

શ્રેણી:મહારાષ્ટ્રના લોકો
શ્રેણી:૧૯૧૨માં જન્મ
શ્રેણી:૧૯૭૫માં મૃત્યુ
બર્નાર્ડો આલ્બર્ટો હોસી

**બર્નાર્ડો આલ્બર્ટો હોસી** (અંગ્રેજી: Bernardo Alberto Houssay) આર્જેન્ટીનાના એક વૈજ્ઞાનિક હતા. એમનો જન્મ આર્જેન્ટીનાના બ્યુનોસ એરિસ શહેર ખાતે થયો હતો. નાનપણથી જ વિજ્ઞાનમાં રસ ધરાવતા બર્નાર્ડો હોસી બ્યુનોસ એરિસ ખાતેની કોલેજમાં દાક્તરી વિભાગમાં અભ્યાસ કરી, એ જ કોલેજમાં ફિઝિયોલોજીના પ્રોફેસર તરીકે કાર્યરત થયા હતા.

આગળ જતાં એમણે મગજની અંદર રહેલી પિટ્યુટરી ગ્રંથિ અંગે સંશોધન કરી એમાંથી પેદા થતા હોર્મોનની ઈન્સ્યુલીન તથા શરીર માટે શક્તિ મેળવવાની પ્રક્રિયામાં તેની ભૂમિકા અંગે સંશોધન કરી શોધ કરી હતી. આ શોધ બદલ એમને નોબૅલ પારિતોષિક એનાયત કરવામાં આવ્યું હતું. એમની આ શોધને કારણે લોહીમાં શર્કરાનું પ્રમાણ કેટલું હોય છે તેની જાણ થઈ અને આ પ્રમાણ જાળવવા માટેની દવાઓ શોધાઈ હતી.

## સંદર્ભ 
શ્રેણી:વ્યક્તિત્વ
શ્રેણી:વૈજ્ઞાનિક
શ્રેણી:નોબેલ પારિતોષિક વિજેતાઓ
શ્રેણી:૧૯૭૧માં મૃત્યુ
શ્રેણી:૧૮૮૭માં જન્મ
લીચેસ્ટેઈનનો રાષ્ટ્રધ્વજ

લીચેસ્ટેઈનનો રાષ્ટ્રધ્વજ ૧૯૨૧માં અપનાવાયો હતો. ત્યારથી આજ સુધી તે સત્તાવાર ધ્વજ છે. ૧૯૩૬માં બર્લિન ખાતે યોજાયેલ ઓલિમ્પિક રમતોત્સવ દરમિયાન ધ્યાન પર આવ્યું હતું કે લીચેસ્ટેઈન અને હૈતીનો રાષ્ટ્રધ્વજ એકદમ સરખા છે. ત્યારબાદ ૧૯૩૭માં ધ્વજમાં મુગટ ઉમેરવામાં આવ્યો.

## રેખાંકન 
### માર્ગદર્શિકા 
centre|thumb|500x500px|ધ્વજનું રેખાચિત્ર

### પ્રતિક 
ધ્વજના રંગો સાંસ્કૃતિક, રાજકીય અને પ્રાદેશિક અર્થો દર્શાવે છે. ભૂરો રંગ આકાશનું, લાલ રંગ સમગ્ર દેશમાં તમામ ઘરોમાં સંધ્યાકાળે પ્રગટાવાતો અગ્નિનું સૂચક છે. મુગટ લોકોની એકતા અને તેમના રાજાનું પ્રતિનિધિત્વ કરે છે જોકે તેનો રંગ વિવાદનો વિષય છે. કેટલાક સ્રોતો તેને સોનેરી ગણે છે જ્યારે કેટલાક પીળો ગણે છે.

## સંદર્ભ 
## બાહ્ય કડીઓ 
* Liechtenstein at Flags of the World 
* (German) Original Law text
શ્રેણી:રાષ્ટ્રધ્વજો
લિથુઆનિયાનો રાષ્ટ્રધ્વજ

લિથુઆનિયાનો રાષ્ટ્રધ્વજ સોવિયેત યુનિયન પાસેથી આઝાદી મળ્યાના આશરે બે વર્ષ પહેલાં જ માર્ચ ૨૦, ૧૯૮૯ના રોજ પુનઃસ્વીકારવામાં આવ્યો.

તે સૌપ્રથમ સત્તાવાર રીતે ૧૯૧૮થી ૧૯૪૦ સુધી લિથુઆનિયાના પ્રથમ સ્વતંત્ર શાસનકાળમાં સ્વીકૃતિ પામ્યો હતો. ત્યારબાદ રાષ્ટ્ર નાઝી જર્મની અને બાદમાંસોવિયેત કબ્જામાં જતાં રદ કરવામાં આવ્યો હતો.

## આકૃતિ અને પ્રતિક 
૨૬ જૂન ૧૯૯૧ના રોજ પસાર કરાયેલ કાયદો લિથુઆનિયાના રાષ્ટ્રધ્વજનો આકાર, કદ, વપરાશ તેમજ આકૃતિ નિયત કરે છે. ધ્વજને જુલાઈ ૮, ૨૦૦૪ના રોજ ૧:૨ ના સ્થાને ૩:૫ નો કરવામાં આવ્યો અને આ માટે કાયદાની જોગવાઈ પણ બદલવામાં આવી.

ધ્વજનો પીળો રંગ સૂર્ય, સુખાકારીનો, લીલો રંગ દેશના જંગલોનો, આઝાદીનો અને આશાનો સૂચક છે. જ્યારે લાલ રંગ લિથુઆનિયા માટે શહીદી વહોરનાર લોકોના રક્ત અને બહાદુરીનો સૂચક છે. કાયદા અનુસાર ધ્વજ કદમાં ફેરફાર કરી શકાય છે પરંતુ રંગમાં ફેરફાર કરી શકાતો નથી.

## સામ્યતા ધરાવતા ધ્વજો 
ધ્વજ ડેનમાર્કના એરો ટાપુના ધ્વજને મળતો આવે છે. આ ઉપરાંત દક્ષિણ અમેરિકાના કોલમ્બિયા દેશના બોલિવારના ધ્વજને પણ સામ્ય ધરાવે છે. તે મ્યાનમારનો રાષ્ટ્રધ્વજને પણ મળતો આવે છે પરંતુ તેમાં વચ્ચે એક મોટો સફેદ સિતારો છે.

## સંદર્ભ 
## બાહ્ય કડીઓ 
* Seimas of Lithuania - History of the National Flag
* (Lithuanian) Mirror
* Lithuania at Flags of the World 
શ્રેણી:રાષ્ટ્રધ્વજો
સયાજી વૈભવ સાર્વજનિક પુસ્તકાલય

**સયાજી વૈભવ સાર્વજનિક પુસ્તકાલય** દક્ષિણ ગુજરાતના નવસારી ખાતે આવેલું એક પુસ્તકાલય છે, જે ગુજરાત રાજ્યના સૌથી વિશાળ પુસ્તકાલયો પૈકીનું એક છે. ગુજરાત રાજ્યનાં પુસ્તકાલયો પૈકી એક માત્ર એવું પુસ્તકાલય છે કે જે *સ્વ. મોતીલાલ અમીન પુસ્તકાલય સેવા પારિતોષિક* પાંચ વાર મેળવી ચુક્યું છે. આ પુસ્તકાલયની સ્થાપના ઈ. સ. ૧૮૯૮ના વર્ષમાં કરવામાં આવી હતી.

## બાહ્ય કડીઓ 
* સયાજી લાયબ્રેરી

શ્રેણી:નવસારી જિલ્લો
શ્રેણી:જોવાલાયક સ્થળો
વડગામ રજવાડું

**વડગામ રજવાડું** એ બ્રિટિશ શાસન સમયે ભારતમાં બોમ્બે પ્રેસિડેન્સીની મહી કાંઠા એજન્સીમાં આવેલું ૫મી કક્ષાનું રજવાડું હતું. તેનું પાટનગર હાલ ગુજરાતના બનાસકાંઠા જિલ્લાના વડગામ તાલુકામાં હતું. વડગામના છેલ્લા શાસકે ભારતમાં ભળી જવા માટે ૧૯૪૮માં સંમતિ દર્શાવી હતી.

## ઇતિહાસ 
વડગામની સ્થાપના ચંદ્રાવતીના ભૂતપૂર્વ રાવ અને રનાસણના કુમાર શ્રી કેશવદાસજી રાજસિંહજીએ કરી હતી. વડગામ રજવાડાના શાસકો પરમાર વંશના રાજપૂત અને રેહવાર કુળના હતા.

### શાસકો 
વડગામના શાસકોને 'ઠાકુર' કહેવાતા હતા.

#### ઠાકુર 
* .... – .... કેશવદાસજી રાજસિંહજી
* .... – ....               
* .... – .... ઉમેદસિંહજી
* .... – .... ગુલાબસિંહજી ઉમેદસિંહજી
* .... – ....
* .... – .... રાજસિંહજી
* .... – ....                
* ૯ ફેબ્રુઆરી ૧૮૪૮ – .... કેસરસિંહજી પહાડજી (જ. ૧૮૨૧ – મૃ. ....)
* ૧૨ ફેબ્રુઆરી ૧૯૨૦ – .... ગોપાલસિંહજી કેસરસિંહજી
* ૧૪ જાન્યુઆરી ૧૯૨૯ – ૧૯૪૭ વખતસિંહજી (જ. ૧૯૧૮)

## આ પણ જુઓ 
* વડગામ

## સંદર્ભ 
શ્રેણી:બનાસકાંઠા જિલ્લો
શ્રેણી:ગુજરાતનાં રજવાડાં
ઉત્તર કોરિયાનો રાષ્ટ્રધ્વજ

thumb|ધોરણો
ઉત્તર કોરિયાનો રાષ્ટ્રધ્વજ ૮ સપ્ટેમ્બર ૧૯૪૮ના રોજ અપનાવાયો. તે ઉત્તર કોરિયાના બંધારણના ૧૭૦મી કલમના પ્રકરણ સાત અનુસાર અપનાવાયો છે.

## ઈતિહાસ 
left|thumb|200x200px|ઉત્તર કોરિયાનો ધ્વજ ઉભો દર્શાવેલ
જ્યારે જાપાનની શરણાગતિ બાદ કોરિયા આઝાદ થયું ત્યારે સોવિયેત યુનિયન અને ચીનની મદદથી કોરિયાનો ઉત્તર ભાગ સામ્યવાદી બન્યો ત્યારે આ ધ્વજ અપનાવાયો. ધ્વજ મૂળ રીતે જ સોવિયેત યુનિયનમાં આલેખાયો અને જુલાઈ ૧૯૪૮માં તેણે આગલા ધ્વજનું સ્થાન લીધું.

બંને કોરિયાને અલગ કરતી સરહદની ઉત્તરે કદમાં વિશ્વના ત્રીજા ક્રમાંક ધરાવતા ધ્વજદંડ પર ૨૭૦ કિલોગ્રામ વજનનો ઉત્તર કોરિયાનો રાષ્ટ્રધ્વજ ફરકાવવામાં આવે છે. ધ્વજદંડની ઉંચાઈ ૧૬૦ મિટર છે.

## પ્રતિક 
ધ્વજમાં રહેલ લાલ સિતારો સામ્યવાદનું સર્વસામાન્ય ચિહ્ન છે. જોકે હાલમાં ઉત્તર કોરિયામાં સંપૂર્ણ સામ્યવાદના સ્થાને જુચે દ્વારા પ્રસ્તાવિત માર્કસવાદી-લેનિનવાદી નીતિ અપનાવાયેલ છે. દેશના બંધારણમાંથી સામ્યવાદને ઘણે ભાગે દૂર કરી દેવામાં આવ્યો છે. ધ્વજમાંની લાલ પટ્ટીઓ ક્રાંતિકારી પરંપરાનું પ્રતિક છે. બે ભૂરી પટ્ટીઓ સ્વાયત્તતા, શાંતિ, મિત્રતાના સૂચક છે. સફેદ પટ્ટી નિર્મળતા સૂચવે છે.

જોકે કેટલાક મત અનુસાર લાલ સિતારો ક્રાંતિકારી પરંપરા, લાલ પટ્ટીઓ દેશભક્તિ અને પ્રજાની દૃઢતાનું, સફેદ પટ્ટી દેશની એકતા અને તેની સંસ્કૃતિનું અને ભૂરી પટ્ટીઓ પ્રજાની એકતાનું પ્રતિનિધિત્વ કરે છે.

## સંદર્ભ 
## બાહ્ય કડી 
* North Korea at Flags of the World 
શ્રેણી:રાષ્ટ્રધ્વજો
લિબિયાનો રાષ્ટ્રધ્વજ

લિબિયાનો રાષ્ટ્રધ્વજ સૌપ્રથમ ૧૯૫૧માં સ્વીકૃતી પામ્યો. તેનું આલેખન ઓમાર ફાઈક શેન્નીબ દ્વારા કરવામાં આવ્યું હતું અને તેને સ્વીકૃતિ રાજા ઈદ્રિસ અલ સેનુસ્સી એ આપી હતી. તે ૧૯૬૯ના લશ્કરી બળવા બાદ હટાવાયો હતો. ૩ ઓગસ્ટ ૨૦૧૧ના રોજ બળવા બાદ ગદ્દાફી વિરોધિ બળવાખોરોએ ફરીથી તેને અપનાવ્યો હતો.

## ધ્વજને લગતી કાયદાકીય જોગવાઈઓ 
right|thumb|ધ્વજને બનાવવાની માર્ગદર્શિકા
લિબિયાનો રાષ્ટ્રધ્વજ ૭ ઓક્ટોબર ૧૯૫૧ના રોજ લિબિયાના બંધારણમાં ૭મી કલમમાં વર્ણવાયો છે.
thumb|centre

### લિબિયાનું રાષ્ટ્ર (૨૦૧૧) 
લિબિયાના ગૃહયુદ્ધ દરમિયાન હાલના ધ્વજના વિવિધ સ્વરૂપો સરમુખત્યારશાહીના વિરોધ સ્વરૂપે સ્વીકૃતિ પામ્યા. તેને લિબિયામાં લોકશાહીના પ્રતિક તરીકે ગણવામાં આવ્યો. આ ધ્વજને લિબિયાના વચગાળાના બંધારણના ૩જી કલમમાં વર્ણવામાં આવ્યો છે.

## સંદર્ભ 
શ્રેણી:રાષ્ટ્રધ્વજો
છોટાઉદેપુર જિલ્લો

**છોટાઉદેપુર જિલ્લો** મધ્ય ગુજરાતમાં આવેલો જિલ્લો છે, જેની રચના ઇ.સ. ૨૦૧૩માં કરવામાં આવી હતી. છોટાઉદેપુર આ જિલ્લાનું વડુ મથક છે, જે છોટાઉદેપુર તાલુકાનું મુખ્ય મથક પણ છે. અહીં ખનિજ ઉદ્યોગનો વિકાસ સારા પ્રમાણમાં થયો છે.

## ઇતિહાસ 
આ જિલ્લો વડોદરા જિલ્લામાંથી ૧૫મી ઓગષ્ટ, ૨૦૧૩ના રોજ છૂટો પડ્યો જ્યારે ગુજરાતમાં સાત નવા જિલ્લા અસ્તિત્વમાં આવ્યા. ગુજરાતના તત્કાલિન મુખ્યમંત્રી નરેન્દ્ર મોદીએ ૧૦ સપ્ટેમ્બર ૨૦૧૨ના રોજ છોટાઉદેપુર ખાતે આદિવાસી મહાસંમેલનમાં ગુજરાતના નવા જિલ્લા તરીકે છોટાઉદેપુર જિલ્લો રચવાની ઘોષણા કરી હતી.

## વહિવટ
આ જિલ્લાનું વિભાજન કુલ ૬ તાલુકાઓમાં કરવામાં આવ્યું છે.

* છોટાઉદેપુર
* નસવાડી
* સંખેડા
* બોડેલી
* જેતપુર પાવી
* કવાંટ

ગુજરાત રાજ્ય ચૂંટણી પંચના સચિવ મહેશ જોશી દ્વારા છોટાઉદેપુર જિલ્લાની ૪ તાલુકા પંચાયતનાં સીમાંકન જે જૂન ૨૦૧૫માં પ્રસિદ્ધ કરાયાં તેમાં છોટાઉદેપુર તાલુકા પંચાયતની બેઠકોની સંખ્યા ૨૩ થી વધારીને ૨૬ કરાઇ હતી. નસવાડી તાલુકા પંચાયતની બેઠકોની સંખ્યા ૧૭થી વધારીને ૨૨ કરાઇ અને નવરચિત બોડેલી તાલુકા પંચાયતની બેઠકોની સંખ્યા ૨૬ નક્કી કરવામાં આવી હતી, જ્યારે સંખેડા તાલુકા પંચાયતની બેઠકોની સંખ્યા ૨૩થી ઘટાડીને ૧૮ કરવામાં આવી હતી.

છોટાઉદેપુર તાલુકા પંચાયતની રચના માટે તાલુકાની ૨,૧૫,૫૯૦ની વસ્તી ધ્યાને લેવાઇ છે. નસવાડી તાલુકા પંચાયતની રચના માટે તાલુકાની ૧,૫૫,૫૪૩ની વસ્તી ગણતરીમાં લેવાઇ છે. જ્યારે સંખેડા તાલુકા પંચાયત માટે તાલુકાની ૧,૦૫,૯૫૨ની જનસંખ્યા અને બોડેલી તાલુકા પંચાયત માટે તાલુકાની ૧,૮૩,૮૫૦ની વસ્તી ધ્યાને લેવામાં આવી છે.

## રાજકારણ 
### વિધાન સભા બેઠકો 
|}

## સંદર્ભ 
## બાહ્ય કડીઓ 
*છોટાઉદેપુર જિલ્લા પંચાયત 

શ્રેણી:ગુજરાતના જિલ્લાઓ
મેસેડોનિયાનો રાષ્ટ્રધ્વજ

right|thumb|210x210px|સર્બિયા સાથેની સરહદ પર વિશાળ રાષ્ટ્રધ્વજ
મેસેડોનિયાનો રાષ્ટ્રધ્વજ લાલ પશ્ચાદભૂ પર પીળા રંગનો કલાત્મક સૂર્ય ધરાવે છે. તેમાં આઠ પહોળા કિરણો પણ કેન્દ્રમાંથી નીકળતા દર્શાવ્યા છે. તેને મિરોસ્લાવ ગ્રચેવએ રેખાંકિત કર્યો હતો અને તે ૫ ઓક્ટોબર ૧૯૯૫ના અપનાવાયો હતો. લાલ અને પીળા રંગોને હંમેશા મેસેડોનિયાના રાષ્ટ્રિય રંગ મનાયા છે. તેમના ઐતિહાસિક રાજચિહ્નમાં પણ આ રંગો સામેલ છે. નવા ધ્વજ આઠ કિરણો ધરાવતો સૂર્ય રાષ્ટ્રગીતમાં આવતી કડી (આજે મેસેડોનિયાની ધરતી પર તપતા) "આઝાદીના નવા સૂર્ય"નો સૂચક છે.

શરૂઆતમાં રાષ્ટ્રવાદીઓ અને રૂઢિચુસ્ત પ્રજાજનો એ નવા ધ્વજને સ્વીકાર્યો નહોતો અને ૧૯૯૮ સુધી મોટાભાગે નવા અને જૂના બંને ધ્વજ સાથે ફરકાવવામાં આવતા. બાદમાં લોકમત લેવામાં આવતાં ૫૬.૩૩ ટકા લોકો નવા ધ્વજની તરફેણમાં હતા. દેશની સંસદે અંતે પ્રચંડ બહુમત સાથે નવા ધ્વજને સ્વીકૃતિ આપી.

## રેખાંકન 
ધ્વજનો આકાર ૧:૨ નો છે અને તેમાં બે રંગો છે.
centre|top|thumb|450x450px|ધ્વજ બનાવવાના માપ

## ઈતિહાસ 
thumb|૧૯૯૨-૧૯૯૫ સુધી રહેલો વિવાદાસ્પદ ધ્વજ
૧૧ ઓગસ્ટ ૧૯૯૨ના રોજ યુગોસ્લાવિયા પાસેથી આઝાદી મળ્યા બાદ મેસેડોનિયાએ ધ્વજમાંના સિતારાના સ્થાને વર્જિના સૂર્યને અપનાવ્યો. તે ગ્રીસના વર્જિના ગામના નામ પર આધારિત છે જ્યાં પ્રાચીન મેસેડોનિયાના શહેર આઈગઇના પુરાતત્વીય ખોદકામ દરમિયાન મળી આવ્યો હતો.

વર્જિના સૂર્યને ગ્રીસ પ્રાચીન અને અર્વાચીન મેસેડોનિયા વચ્ચેની કડી ગણે છે અને ગ્રીસમાં રહેતા મેસેડોનિયન મૂળના લોકોએ તેનો ઉપયોગ સરકારના વિરોધ પ્રદર્શનમાં કરવા શરૂ કર્યો હતો. આની સામે ગ્રીસની સરકારનો સખત વિરોધ હતો.

આ વિવાદ ને કારણે ગ્રીસે મેસેડોનિયા પર આર્થિક નાકાબંધી કરી દીધી.

બાદમાં યુનાઈટેડ નેશન્સ ની દરમિયાનગીરીથી મામલાનું સમાધાન થયું અને ઓક્ટોબર ૧૯૯૫ના રોજ નાકાબંધી હટાવવામાં આવી.

## સંદર્ભ અને નોંધ 
## બાહ્ય કડીઓ 
* Makedonija.name: Macedonian flag
* Republic of Macedonia at Flags of the World 
શ્રેણી:રાષ્ટ્રધ્વજો
પટોળા

right|thumb|300x300px|૧૮મી અથવા ૧૯મી સદીની શરૂઆતના ગુજરાતના 'પટોળા'
**પટોળા** એ સામાન્ય રીતે રેશમમાંથી વણાટ કરીને બનાવવામાં આવતી સાડી છે, જે ગુજરાતના પાટણમાં બનાવવામાં આવે છે. પાટણનાં પટોળાના વણાટ અને તેની ભાતના આધારે તેના બે મૂખ્ય પ્રકાર પડે છે, સિંગલ ઇકત અને ડવલ ઇકત (ઇકત એટલે વણાટ પહેલા રંગી ને રેશમના દોરા પર જે ભાત પાડવામાં આવે છે તે). પટોળાં એ બહુવચન છે, જ્યારે એકવચનમાં તેને પટોળું કહેવામાં આવે છે. તે અત્યંત મોંઘા છે, જે એક વખતે માત્ર રાજવી અને ઉચ્ચ કુટુંબોમાં જ પહેરવામાં આવતા હતા. તે લોકપ્રિય છે અને જેઓને પોષાય તેમના તરફથી તે અત્યંત માંગ ધરાવે છે. મખમલ પટોળા સુરતમાં પણ બનાવવામાં આવે છે. પટોળા વણાટની પ્રક્રિયાએ ખાનગી કુટુંબ પરંપરા છે. પાટણમાં અત્યંત મોંઘી પટોળા સાડી બનાવતા માત્ર ત્રણ કુટુંબો બાકી રહ્યા છે. તેને તૈયાર કરતાં ૬ મહિનાથી ૧ વર્ષ લાગે છે.

## વણાટ 
thumb|પાટણમાં પટોળા બનાવવાની પ્રક્રિયા
પટોળા સાડી બનાવવા માટેની પદ્ધતિ વિશિષ્ટ છે. પાટણના પટોળા તેના રંગોની વિવિધતા અને ભૌમિતિક શૈલી માટે જાણીતા છે.

## ઇતિહાસ 
કર્ણાટક અને મહારાષ્ટ્રના રેશમ વણકરોએ તેમના પટોળા માટે ગુજરાતની પસંદગી કરી હતી. એવું માનવામાં આવે છે કે ૧૨મી સદીમાં સાલવી લોકો ગુજરાત, માળવા અને દક્ષિણ રાજસ્થાનમાં શાસન કરતા સોલંકી વંશની છત્રછાયા માટે ગુજરાતમાં સ્થળાંતર કર્યું. વાયકા મુજબ ૭૦૦ સાલવીઓ રાજા કુમારપાળના મહેલમાં આવ્યા હતા. એ સમયે રાજા પોતે ખાસ પ્રસંગોએ પટોળા રેશમનો વસ્ત્રોમાં ઉપયોગ કરતો હતો. સોલંકી વંશના અસ્ત પછી સાલવીઓએ ગુજરાતમાં બહોળો વેપાર શરૂ કર્યો. પટોળા સાડીઓ ગુજરાતની સ્ત્રીઓમાં ટૂંક સમયમાં જ સામાજીક મોભાનું પ્રતિક બની ગઇ, ખાસ કરીને સ્ત્રીધન એટલે કે સ્ત્રીઓની પોતાના હક્કની વસ્તુઓમાં પટોળા અત્યંત લોકપ્રિય બન્યા.

## શૈલી અને ભાત 
સાલવીઓ વડે ગુજરાતમાં મુખ્યત્વે ચાર શૈલીઓમાં પટોળા વણવામાં આવે છે. જૈન અને હિંદુઓમાં બેવડી ઇકત સાડીઓ જેમાં પોપટ (પક્ષીઓ), ફૂલો, હાથીઓ અને નૃત્ય કરતી શૈલીઓ વપરાય છે. મુસ્લિમો માટેની સાડીઓમાં ભૌમિતિક આકૃતિઓ અને ફૂલોની શૈલી વપરાય છે, જે લગ્ન તેમજ ખાસ પ્રસંગોમાં પહેરાય છે. મહારાષ્ટ્રના બ્રાહ્મણ લોકો સાદી, ગાઢા રંગની કિનારીઓ અને નરી કુંજ કહેવાતી પક્ષીઓની ભાત વધુ પહેરે છે.

## સંદર્ભ 
શ્રેણી:પાટણ જિલ્લો
શ્રેણી:કલા
મડાગાસ્કરનો રાષ્ટ્રધ્વજ

મડાગાસ્કરનો રાષ્ટ્રધ્વજ દેશને આઝાદી મળી તેના બે વર્ષ પહેલાં જ ૧૪ ઓક્ટોબર ૧૯૫૮ના રોજ અપનાવાયો હતો. તે સમયે ફ્રાન્સ પાસેથી આઝાદી મેળવવા લોકમતની તૈયાર ચાલતી હતી.

ધ્વજના રંગો મડાગાસ્કરનો ઈતિહાસ, તેમની આઝાદી માટેની ખેવના અને તેમના પારંપરિક વર્ગો સૂચવે છે. ૧૮૯૬માં ફ્રાન્સ સામે હારી જનાર મરિના સામ્રાજ્યના રંગો લાલ અને સફેદ હતા. તે રંગનો ધ્વજ દેશ ગુલામ બન્યો પહેલાં વપરાતો હતો. આ રંગો પ્રજાના અગ્નિ એશિયા સાથેના સંપર્ક તરફ પણ ઇશારો કરે છે, ઈંડોનેશિયાનો રાષ્ટ્રધ્વજ પણ આ જ રંગોનો બનેલો છે. લીલો રંગ હોવા જાતિનો છે દેશમાં સામાન્ય પ્રજામાં બહુમત ધરાવે છે અને આઝાદીની લડાઈમાં તેમનો સિંહફાળો છે.

## બાહ્ય કડીઓ 
* Madagascar at Flags of the World 
શ્રેણી:રાષ્ટ્રધ્વજો
મલાવીનો રાષ્ટ્રધ્વજ

મલાવીનો રાષ્ટ્રધ્વજ બ્રિટન પાસેથી આઝાદી મળી ત્યારે સ્વીકારવામાં આવ્યો. તે સાથે સાથે ન્યાસાલેન્ડ નામે ઓળખાતું સંસ્થાન મલાવી દેશ બન્યું.

## રેખાચિત્ર 
આઝાદ મલાવીના ધ્વજમાં દર્શાવેલ ઉગતો સૂર્ય આશાભર્યા પ્રભાતનું અને આફ્રિકાના ખંડ માટે આઝાદીનું સૂચક છે. જ્યારે ધ્વજ બન્યો ત્યારે આફ્રિકાના ઘણા દેશો યુરોપના દેશો પાસેથી આઝાદી મેળવી રહ્યા હતા. કાળો રંગ ખંડના સ્થાનિક લોકોનું, લાલ રંગ તેમની લડતમાં વહેલા લોહીનું અને લીલો રંગ કુદરતનું પ્રતિનિધિત્વ કરે છે.

## ૨૦૧૦-૨૦૧૨ સુધી ધ્વજ 
right|thumb|200x200px|૨૦૧૦-૨૦૧૨નો ધ્વજ
૨૯ જુલાઈ ૨૦૧૦ના રોજ નવા ધ્વજને સ્વીકૃતી આપવામાં આવી. તેમાં સમગ્ર આફ્રિકાના રંગો સાથે સામ્યતા વધારવા રંગોના પટ્ટાના ક્રમમાં ફેરફાર કરવામાં આવ્યો હતો. જ્યારે કેન્દ્રમાંનો સફેદ સૂર્ય મલાવીનો આર્થિક વિકાસ સૂચવતો હતો. લોકોમાં ધ્વજ બદલવા સામે મોટાપ્રમાણમાં વિરોધ હતો. તેમ છતાં આ કાર્યવાહી ચાલુ રહી. બહુમતી લોકોને આ નવો ધ્વજ સ્વીકાર્ય નહોતો અને તેને સ્વીકૃતિ બિનલોકશાહી ઢબે અપાઈ છે તેવી લાગણી હતી.

૨૮ મે ૨૦૧૨ના રોજ નવા રાષ્ટ્રપતિ અને સરકારે સંસદમાં કાયદો પસાર કરી અને ફરી જુના ધ્વજને સ્વીકૃતિ આપી દીધી.

## સંદર્ભ 
શ્રેણી:રાષ્ટ્રધ્વજો
મલેશિયાનો રાષ્ટ્રધ્વજ

મલેશિયાના રાષ્ટ્રધ્વજમાં એકાંતરે ૧૪ લાલ અને સફેદ પટ્ટીઓ છે અને ધ્વજદંડ તરફના ખૂણામાં ભૂરા રંગનો ચોરસ જેમાં બીજનો ચંદ્ર અને ચૌદ ખૂણા વાળો સિતારો છે. તે સિતારાને બિન્ટાન્ગ પેરસેકુટુઆન (સંઘીય સિતારા) તરીકે ઓળખાય છે. સરખી પહોળાઈની ૧૪ પટ્ટીઓ દેશના ૧૩ રાજ્યો અને કેન્દ્ર સરકારનું પ્રતિનિધિત્વ કરે છે. ૧૪ ખૂણાવાળો સિતારો તેમની વચ્ચે એકતાનો સૂચક છે. બીજનો ચંદ્ર; ઇસ્લામ જે દેશનો સત્તાવાર ધર્મ સૂચવે છે. ભૂરો રંગ મલેશિયન લોકોની એકતા દર્શાવે છે. પીળો સિતારો અને ચંદ્ર મલય શાસકોનો શાહી રંગ છે.

## સામ્યતા ધરાવતા ધ્વજો 
અમેરિકાનો રાષ્ટ્રધ્વજ, લાઇબેરીયાનો રાષ્ટ્રધ્વજ, બિકિની ટાપુનો રાષ્ટ્રધ્વજ મલેશિયાના ધ્વજ સાથે સામ્યતા ધરાવે છે.

## સંદર્ભ 
## બાહ્ય કડી 
* Malaysia at Flags of the World 

શ્રેણી:રાષ્ટ્રધ્વજો
શ્રેણી:મલેશિયા
રોબર્ટ નોર્ટન નોયસી

**રોબર્ટ નોર્ટન નોયસી** (અંગ્રેજી ભાષા:Robert Noyce) (૧૨મી ડિસેમ્બર, ૧૯૨૭ - ૩જી જૂન, ૧૯૯૦) એ કોમ્પ્યુટર ક્ષેત્રના ખ્યાતનામ ઉદ્યોગપતિ હતા. એમનો જન્મ અમેરિકાના આયોવા રાજ્યના બર્લિંગ્ટન ગામ ખાતે થયો હતો. તેઓ *ફેરચાઈલ્ડ સેમીકન્ડક્ટર* તથા *ઈન્ટેલ કોર્પોરેશન*ના સહ-સ્થાપક હતા. આ ઉપરાંત એમણે એમના મિત્ર જેક કેલ્બીએ કરેલ માઇક્રોચીપના શોધકાર્યમાં પણ મહત્વનું યોગદાન આપ્યું હતું. તેઓ *સિલિકોન વેલીના મેયર*ના હુલામણા નામથી જાણીતા થયા હતા.

શ્રેણી:અમેરિકન વ્યક્તિત્વ
શ્રેણી:ઉદ્યોગપતિ
શ્રેણી:૧૯૨૭માં જન્મ
શ્રેણી:૧૯૯૦માં મૃત્યુ
ભારતીય વિદ્યા ભવન

**ભારતીય વિદ્યા ભવન** ભારતનું એક શૈક્ષણિક ટ્રસ્ટ છે. જેની સ્થાપના મહાત્મા ગાંધીજીના સહયોગથી ૯ નવેમ્બર ૧૯૩૮ના કનૈયાલાલ મુનશી દ્વારા કરવામાં આવી હતી. જે ભારતનું ઐતિહાસિક શૈક્ષણિક ટ્રસ્ટ છે. સરદાર વલ્લભભાઇ પટેલ તથા રાજગોપાલાચારીના સક્રિય યોગદાનથી વિદ્યા ભવન ગાંધીજીના આદર્શો પર ચાલીને આગળ વધ્યું. સંસ્થા દ્વારા ભારતીય સ્ંસ્કૃતિનો બહારના દેશોમાં પ્રસાર-પ્રચાર કરવા માટે પણ નોંધપાત્ર કાર્યો કરવામાં આવ્યા છે.

આ સંસ્થાના ભારતમાં ૧૧૯ કેન્દ્રો છે અને ૭ કેન્દ્રો વિદેશોમાં છે. તેના દ્વારા પેટા સંસ્થા તરીકે ૩૬૭ સંસ્થાઓનું સંચાલન કરવામાં આવે છે.

ભારત સરકાર દ્વારા સન ૨૦૦૦માં ભારતીય વિદ્યા ભવનને ગાંધી શાંતી પુરસ્કાર એનાયત કરવામાં આવ્યો હતો.

## સંદર્ભ 
## બાહ્ય કડીઓ 
શ્રેણી:શિક્ષણ
શ્રેણી:સ્મારક સંસ્થા
શતપથ બ્રાહ્મણ

**શતપથ બ્રાહ્મણ** શુક્લ યજુર્વેદનો એક બ્રાહ્મણગ્રંથ છે. જેને બ્રાહ્મણગ્રંથોમાં સૌથી વધુ પ્રામાણિક માનવામાં આવે છે. ભારતીય સંસ્કૃતિના પ્રાચીનકાળમાં બ્રાહ્મણો દ્વારા કરવામાં આવતા કર્મકાંડો અને યજ્ઞોના માર્ગદર્શન માટે જુદા જુદા બ્રાહ્મણગ્રંથોની રચના કરવામાં આવી હતી.

## શતપથ બ્રાહ્મણમાં ગણિત 
શતપથ બ્રાહ્મણમા યજ્ઞની વેદીઓ અને જ્યોતિષશાસ્ત્ર વિશે માહિતી આપવામાં આવી છે અને ગ્રહોના અંતરો વિશે સુક્ષ્મ ગણતરીઓ કરવામાં આવી છે.

શ્રેણી:ભારતીય ગ્રંથો
બૃહદારણ્યક ઉપનિષદ

**બૃહદરણ્યક ઉપનિષદ** એ શુક્લ યજુર્વેદ સાથે જોડાયેલ એક્ ઉપનિષદ છે. વિશ્વના અતિપ્રાચીન ગ્રંથો પૈકીના એક્ એવા આ ગ્રંથમાં જીવ, બ્રહ્માંડ, અને ઇશ્વર વિષે લખવામાં આવ્યું છે. દાર્શનિક રુપે મહત્વપૂર્ણ આ ઉપનિષદ પર આદિ શંકરાચાર્યએ પણ ટીકા (ટીપ્પણી) લખી છે. આ શતપથ બ્રાહ્મણ ગ્રંથનો એક્ ખંડ પણ છે.

બ્રાહ્મણો દ્વારા બોલવામાં આવતા અને અતિ લોકપ્રિય પુરુષસૂક્ત અને તે ઉપરાંત અશ્વમેઘ, અસતમાં સદ્દગમય, નેતિ-નેતિ વગેરે તેના મુખ્ય વિષયો છે. તેમાં ઋષિ મૈત્રેયી અને યાજ્ઞવલ્ક્ય વચ્ચેનો સંવાદ છે જે ક્રમબદ્ધ અને યુક્તિપૂર્ણ છે.

## વિષય 
આ ગ્રંથના નામનો અર્થ 'બૃહદ જ્ઞાન વાળો' અથવા 'ઘનઘોર જંગલમાં લખાયેલો ઉપનિષદ' એવો થાય છે. આમાં તત્ત્વજ્ઞાન, તદુપયોગી કર્મ અને ઉપાસનાનું સુંદર રીતે વર્ણન કરવામાં આવ્યું છે.

બ્રુહદારણ્યક ઉપનિષદમાં અદ્વૈત વેદાંત અને સંન્યાસનિષ્ઠાનું પ્રતિપાદન કરવામાં આવ્યું છે. ઉપનિષદોમાં સર્વાધિક બૃહદાકાર તેના ૩ કાણ્ડ (મધુકાણ્ડ, મુનિકાણ્ડ, ખિલકાણ્ડ), ૬ અધ્યાય, ૮૭ બ્રાહ્મણ અને પ્રલંબિત ૮૩૬ પદોમાં શાંતિપાઠ 'ૐ પૂર્ણમદ:' વગેરે છે અને બ્રહ્મા તેની સંપ્રદાય પરંપરાના પ્રવર્તક છે.

### શાંતિ મંત્ર 
આ ઉપનિષદનોનીચે મુજબનો શાંતિપાઠ લોકપ્રિય છે:
: ॐ पूर्णमदः पूर्णमिदम् पूर्णात् पूर्णमुदच्यते ।
: पूर्णस्य पूर्णमादाय पूर्णमेवावशिष्यते ॥
: ॐ शान्तिः शान्तिः शान्तिः ॥

## પ્રસિદ્ધ શ્લોક 
આ ઉપનિષદનો નીચે મુજબનો શ્લોક સુપ્રસિદ્ધ છે - 
: ॐ असतोमा सद्गमय ।
: तमसोमा ज्योतिर्गमय ।
: मृत्योर्मामृतं गमय ॥
: ॐ शान्ति शान्ति शान्तिः ॥ – बृहदारण्यकोपनिषद् 1.3.28.
નીચે મુજબનો શ્લોક બૃહદારણ્યક ઉપનિષદના આરંભ અને અંતમાં આવે છે-
: पूर्णमदः पूर्णमिदं पूर्णात्पूर्णमुदच्यते ।
: पूर्णस्य पूर्णमादाय पूर्णमेवावशिष्यते ॥

## સંદર્ભ 
## બાહ્ય કડીઓ 
* उपनिषदों ने आत्मनिरीक्षण का मार्ग बताया

### મૂળ ગ્રંથ 
* बृहदारण्यक उपनिषद्
* Upanishads at Sanskrit Documents Site 
* पीडीईएफ् प्रारूप, देवनागरी में अनेक उपनिषद 
* GRETIL
* TITUS

### ભાષાંતર 
* Translations of major Upanishads
* 11 principal Upanishads with translations 
* Translations of principal Upanishads at sankaracharya.org
* Upanishads and other Vedanta texts
* डॉ मृदुल कीर्ति द्वारा उपनिषदों का हिन्दी काव्य रूपान्तरण 
* Complete translation on-line into English of all 108 Upaniṣad-s  [not only the 11 (or so) major ones to which the foregoing links are meagerly restricted]-- lacking, however, diacritical marks
શ્રેણી:ઉપનિષદ
ઇન્ટરનેશનલ સ્ટાન્ડર્ડ બુક નંબર

thumb|right|10 સંખ્યા ધરાવતો ISBN ક્રમાંક અને સંબંધિત EAN-13 ક્રમ.
**ઇન્ટરનેશનલ સ્ટાન્ડર્ડ બુક નંબર** (**ISBN**) એ પુસ્તકોની ઓળખ માટે દસ આંકડાનો બનેલો વ્યવસાયિક ઐક્ય ક્રમાંક (માનાંક) છે. આ માનાંકને આંતરરાષ્ટ્રીય ઉપયોગ માટે પ્રસ્તાવિત તથા ઓક્ટોબર ૧૯૬૯ના પૂર્ણ અધિવેશનમાં સ્વીકૃત કરવામાં આવ્યો હતો. ૧૯૭૦માં બધા જ સંગઠનો દ્વારા તેના ઉપયોગ માટે પરિપત્ર પ્રસાર કરવામાં આવ્યો હતો.

આ માનાંક પુસ્તક ક્રમાંકને આધારે પ્રત્યેક નવીન પુસ્તકને તેના મુદ્રણની સાથે સાથે જ એક ઓળખ આંકડો પ્રદાન કરવામાં આવે છે. તેમાં દશ આંકડા (૦ થી ૯) હોય છે. આ દશ આંકડાઓનો ઉપયોગ ચાર ઘટકોની અભિવ્યક્તિ માટે કરવામાં આવે છે. પ્રથમ ઘટકમાં પુસ્તકનો દેશ, ભાગ અથવા અન્ય સુવિધાજનક એકમને દાખલ કરવામાં આવે છે જેને Graph Identifier. બીજા ઘટકમાં પ્રકાશક (Publisher Identifier), ત્રીજામાં શીર્ષક તથા આવૃત્તિ (Title Identifier) અને ચોથા ઘટકમાં નિરીક્ષણ આંકડો (check digit) હોય છે. જેને ક્ષતિથી બચવા માટે ઉપયોગમાં લેવામાં આવે છે. આ ક્રમાંકને હાઈફન અથવા ખાલી જગ્યા છોડીને અલગ કરી શકાય છે.

ભારતમાં ઇન્ટરનેશનલ સ્ટાન્ડર્ડ બુક નંબર પ્રદાન કરતી હોય તેવી સંસ્થાઓમાં રાજા રામમોહન રાય નેશનલ ઍજન્સી ફોર આઇ.એસ.બી.એન અને મીનીસ્ટ્રી ઑફ હ્યુમન રિસોર્સ ડેવલપમેન્ટ, ગવર્નમેન્ટ ઑફ ઈન્ડીયાનો સમાવેશ થાય છે.

## આ પણ જુઓ
* ઇન્ટરનેશનલ સ્ટાન્ડર્ડ સિરિયલ નંબર (ISSN)

## સંદર્ભો 
શ્રેણી:પુસ્તક
ગૌપથ બ્રાહ્મણ

**ગૌપથ બ્રાહ્મણ એક્** બ્રાહ્મણ ગ્રંથ છે. જેની રચના ભારતના વૈદિકકાળમાં કરવામાં આવી હતી. તે અથર્વવેદનો એક ભાગ છે. 

શ્રેણી:ભારતીય ગ્રંથો
માઉન્ટ આબુ વેધશાળા

thumbnail|ગુરૂ શિખર પરથી દેખાતી વેધશાળા
**માઉન્ટ આબુ વેધશાળા** માઉન્ટ આબુ શહેર નજીક રાજસ્થાનમાં આવેલી છે. આ વેધશાળા ગુરૂ શિખર પર ૧૬૮૦ મીટરની ઉંચાઇ આવેલી છે જે અરવલ્લી પર્વતમાળાનું સર્વોચ્ચ શિખર છે. અહીં સ્થાપિત કરવામાં આવેલું ૧.૨ મી ઇન્ફ્રારેડ ખગોળીય દૂરબીન એ ભારતમાં અવકાશી પદાર્થોના ઇન્ફ્રારેડ નિરિક્ષણ માટેનું સૌપ્રથમ દૂરબીન હતું. વધુમાં હવામાંના ઓછા ભેજને કારણે (શિયાળા દરમિયાન ૧-૨ મીમી) ગુરુ શિખર ઇન્ફ્રારેડ દૂરબીન નિરિક્ષણ માટેની આદર્શ જગ્યા બને છે. આ જગ્યા પરથી ઉત્તમ (વર્ષમાં ૧૫૦ વાદળ વગરની રાત્રિઓ) અવકાશી નિરિક્ષણો થઇ શકે છે. આ વેધશાળાનું સ્થાપન તથા સંચાલન ભૌતિક અનુસંધાન પ્રયોગશાળાના સંશોધન કાર્યક્રમ અંતર્ગત થયેલ છે.

##  સ્થાન 
આ વેધશાળા અરવલ્લી પર્વતમાળાના સર્વોચ્ચ શિખર ગુરૂ શિખર પર ૧૬૮૦ મીટરની ઉંચાઇએ આવેલી છે.

## નિરિક્ષણ 
માઉન્ટ આબુમાં વર્ષમાં ૨૦૦ રાત્રિઓ વાદળ વગરની રહે છે, જેમાંથી ૧૫૦ રાત્રિઓ દરમિયાન ફોટોમેટ્રિક નિરિક્ષણો થઇ શકે છે.

## સુવિધાઓ 
વેધશાળા ૧.૨ મી ઇન્ફ્રારેડ ખગોળીય દૂરબીનથી સજ્જ છે. વધુમાં NICMOS ઇન્ફ્રારેડ કેમેરા અને સ્પેક્ટ્રોગ્રાફ, ફેબ્રે-પેરોટ સ્પેકટ્રોમીટર, ઉચ્ચ સમયની ક્ષમતા ધરાવતું ઇન્ફ્રારેડ ફોટોમીટર, ઓપ્ટિકલ પોલેરીમીટર અને ફાઇબર-જોડાણ ધરાવતું સ્પેકટ્રોગ્રાફ જેવી સુવિધાઓ અહીં રહેલી છે. નવું ઉચ્ચ ક્ષમતા વાળું ઓપ્ટિકલ સ્પેકટ્રોમીટર, PRL Advanced Radial-velocity All-sky Search (PARAS) જે સૂર્યમાળા બહારના ગ્રહોને શોધવા માટે વપરાય છે, અહીં એપ્રિલ ૨૦૧૨થી કાર્યરત કરવામાં આવ્યું છે.

## આ પણ જુઓ 
* ભૌતિક અનુસંધાન પ્રયોગશાળા
* ઉદયપુર વેધશાળા

## સંદર્ભ 
## બાહ્ય કડીઓ 
* PRL ખગોળશાસ્ત્ર અને ખગોળભૌતિક વિજ્ઞાન વિભાગની વેબસાઇટ 

શ્રેણી:રાજસ્થાન
શ્રેણી:ખગોળશાસ્ત્ર